open-index/open-wikipedia-markdown huggingface dataset:
居庸关

**居庸关**是一个立在长城高头个关卡，立在北京个北面，燕山个分支军都山当中。立在历史高头发生过蛮多事体，也成为长城当中名气蛮大个场化。有名个八达岭，就立在迭个关卡旁边。搭倒马关、紫金关一道，号称守备北京个内三关。
军都山

**军都山**是燕山个旁支，因为挨牢仔太行山，所以地理位置邪气重要，是北京个屏障，有名个八达岭搭居庸关，全立在此地。明十三陵也离來弗远。
安格拉·默克尔

**安哥拉·末苦厄**(德文：Angela Dorothea Merkel），是民主德国出身个政客，乃朝是德国总理。因为放任回教人口进入欧洲，乃朝遭到交关老百姓个反对。
北京国子监

**北京国子监**是中华人民共和国首都北京市个一个古代建筑群。立在元朝到清朝个辰光当中，此地是大一统帝国顶顶高等个学府。隔壁就是北京孔庙。
北京孔庙

**北京孔庙**是中华人民共和国首都北京市个一个古建筑。祭祀儒家个创立人孔丘。迭个庙宇，是元朝开始修造个，也基本保持元帝国辰光个布局，是乃朝北京寥寥无几个元代建筑遗留。孔庙隔壁就是北京国子监。
国家体育场（北京）

**国家体育场**，简称叫做**鸟巢**，是为2008年北京奥运会修造个一个体育场馆。为彰显特点，特地采用交关嘸实用价值个钢材，让伊长唻像隻鸟窠。国家体育场是北京市个标志性建筑，是2008年北京奥运会、2022年北京冬奥会个开闭幕式举办地。

## 外部链接

* 国家体育场官方网站
* 鸟巢文化中心官方网站
望京

**望京**是中华人民共和国首都北京市东北方向个一个卫星城，修造交关高楼大厦，乃朝有人口30万。
越秀山

**越秀山**，也叫做**粤秀山**，是广州市核心区域个一个山峰，也是广州城市个标志之一。乃朝改成越秀山公园。
赫尔曼·戈林

**河鳗·威廉·戈林**（德文：Hermann Wilhelm Göring，1893年1月12号－1946年10月15号）是纳粹党个高级人物，希特拉个亲密战友搭指定继承人。伊生在上流社会，早年崇拜自家个犹太人教父，1914年参加第一次世界大战，加入德意志帝国空军并立功无数，获得德皇威廉二世颁授个功劳勋章。1923年，参加慕尼黑啤酒罐暴动，纳粹党上台之后，成为爻核心人物，担当过部长个部长，经济部长，林业部长咾排职务，同时，一直是纳粹空军个总司令。1942年之后，希特拉对伊丧失信任，擔伊排斥到决策圈子之外。1946年，通过纽伦堡审判，宣布判处戈林绞刑。戈林立在行刑前，吞落毒素胶囊自我了断。
盖世太保

**秘密国家警察**（德文：Geheime Staatspolizei；缩写：Gestapo），一般普通话圈子翻译成**盖世太保**，是纳粹德国辰光邪气有名个秘密警察部队，隶属党卫队，替维持纳粹党个专制立下爻赫赫功绩。
纳粹亲兵

**纳粹亲兵**(德文：Schutzstaffel），普通话圈子一般翻译成党卫队。是纳粹德国个统治集团纳粹党专门扶持个一个暴力机构，用来压制纳粹党之内个反对声音，同时作为党个打手，解决犹太人问题。迭个亲兵个头目是臭名远扬个恨劣吸·希姆莱控制。
冲锋队

**冲锋队**（德文：Sturmabteilung）是纳粹党早期个暴力武装力量，迭隻组织类似民兵，由希特拉创立，早期充当纳粹上台之前个打手。弗过，因为迭个当中交关人全倾向正宗个社会主义，立在1933年纳粹党上台之后，反过来搭希特拉产生爻矛盾。末腳，立在1934年个长刀之夜裏向畀灭脱。之后，虽然得到重建，但影响力已经弗及纳粹亲兵搭纳粹秘警哉。

领导人是罗姆。
周朝

**周朝**是中国商朝过后第二隻有得同期直接文字记载个朝代。渠本生是陕西个一隻部族。西元前1646年，渠个头人周武王讨伐商朝个纣王，拉牧野之战击败商朝，建立周朝。渠勒前256年畀秦国灭亡。
秦朝

**秦朝**是中国历史里向个一只朝代。渠也是中国历史里向头一只统一王朝。

公元前221年，秦国国王嬴政灭亡六国，统一中原。渠建立秦朝，自称始皇帝。前207年，畀刘邦灭亡。
汉朝

**汉朝**（前202年－220年）是中国历史上一隻王朝，来拉秦朝个后头、三国时代个前头。

汉代分成西汉（前202年－9年）搭东汉（25年－220年）两隻历史时期，合称两汉；也有用东汉搭西汉个首都代指个话法，合称两京。西汉是汉高帝刘邦建立个，首都勒长安；东汉是汉光武帝刘秀建立个，首都勒洛阳。当中有得王莽短暂自立个新朝（9年－23年）搭西汉更始帝时期（23年－25年）。阿末得来勒220年畀曹魏取代。

汉高帝刘邦鉴于秦代朝廷孤立无援、二世而亡，分封著一批诸侯王。后首虽然去脱韩信、英布咾啥个异姓王，但仍设著九个刘姓诸侯王以为朝廷之援。地方王国势力逐渐坐大，对中央政府构成个威胁历经文、景、武三朝再解除。到著东汉，王国数量情原不少，但是下辖个领土、拥有个军力今非昔比。
佐佐木希

**佐佐木希**（日文：佐々木 希 假名：ささき のぞみ 罗马字：Sasaki Nozomi，）是日本出生个写真女星搭女演员，家乡是秋田县。年轻辰光是太妹，后势来，拿自家包装成甜美形象，有交关男性粉丝。
2016年春節旺角騷亂

**2016年春節旺角騷亂**是2016年春節（2月8號）勒香港旺角個一場騷亂。箇趟是1967年後香港最大騷亂。
华南师范大学附属中学南海实验高级中学

**华南师范大学附属中学南海实验高级中学**，简称「**南海华附**」，中华人民共和国个私立高级中学。伊创建勒2002年。

## 民主机构
学生会

学生代表大会

学生宿舍自主管理委员会

教师代表大会
## 參考資料
萨摩萨炸饺

**萨摩萨炸饺**(印地语：;英文：samosa)是一种立在南亚邪气流行个小吃。根据印度人自家个讲法，迭个食品来自中东地区。一般采用素食，搭配南亚自家个香料，风味独特。
小喫

**小喫**（英文：snacks, 日文：軽食、スナック 西班牙文：Merienda），也叫**喫頭**、**消閒食**、**消閒果子**，是各个场许自家独特个饮食，一般弗局限在餐厅或者屋里，勒路边个摊头也有得售卖。出名个吴越小喫包括南翔小笼馒头、嘉兴粽子、青团咾啥。
宁波书城

**宁波书城**是中国浙江省宁波市一只图书零售卖场，勒垃鄞州区甬江边丄，渠个用地原先是太丰面粉厂个旧址。宁波书城由宁波日报报业集团勒2007年6月9号投资宁波书城，勒垃2010年5月8号开放。落成时渠是华东地区顶大个图书零售卖场。

## 工业遗存利用

宁波书城用地勒垃原太丰面粉厂旧址里相，渠个改造工程由工业遗存建筑改造大师，德国人温克设计，经沈磊、王澍、艾未未、马清运等专家评审而畀选中。宁波书城主体建筑高66米，表面使用贴附红砖个混凝土来装饰。箇是箇种建筑形式勒垃中国大陆首次采用。太丰面粉厂原有个烟囱畀看作宁波工业发展史个象征，保留下来，当中央空调系统烧天然气个排气孔。而面粉厂原有面粉筒则成为文化艺术工坊。

宁波书城改造原面粉厂建筑列表如下：

## 但丁雕像

勒垃宁波书城广场，还有得座但丁雕像，是按照佛罗伦萨市中心圣十字教堂前个隻1:1造个，全高4.35米，重毛3吨。为仔适应书城整体环境，雕像底座做了眼修改。2011年10月14号凌晨，但丁雕像完成安装。2011年10月20号下半日，作为第15届宁波国际服装节风格隻主要活动，但丁雕像落成典礼勒垃宁波书城举行。

## 参考资料
莱茵河

**莱茵河**（德文：Rhein；瑞士德文：Rhy；法文：Rhin；荷兰文：Rijn；罗曼什文：Rein；英文：Rhine）是一条立在欧洲核心地区个河流，具体流经瑞士、德国、荷兰并立在当中一段搭法国接壤。迭个河流拿欧洲个心脏地带连接起来，同时，周边有交关历史文化名城搭工业区。是欧洲顶顶繁忙个航道。
美因茨

**美因茨**(德文：Mainz）是欧洲莱茵河上向个一座重要城市，乃朝是莱茵兰-普佛慈州个首府。历史地位也邪氣要緊，美因茨主教是神圣罗马帝国个七大选帝侯之一。
兰屿

**蘭嶼**是一个立在太平洋西面靠近台湾岛个岛屿，面积38平方公里，乃朝属于中华民国管辖。迭个岛屿历来有南岛民族个原住民居住，乃朝成为吸引交关游客个场化.
春晓隧道

**春晓隧道**垃拉吳越浙江省宁波市北仑区，造辰光钞票花仔有2.5亿人民币，渠长8478米，来2013年4月26日正式完工。箇只隧道是春晓供水管隧道工程个一只部分。春晓隧道通北仑区春晓街道搭北仑区大碶街道，管道设计供水能力有12万吨/天，各向春晓供水8万吨/天，往梅山供水4万吨/天。

## 参考文獻
天一广场

**天一广场**是浙江省宁波市个一只商业广场，来了宁波市海曙区三江口附近個中山路、开明街、药行街、日新街区域内，個个地段交关繁华。天一广场建好来了2002年10月，渠来了当时是中国大陆规模最大个“一站式”购物广场。

## 建筑
天一广场交畀美国马达思班设计师事务所搭宁波市建筑设计研究院设计，有中心广场和周边建筑两部分。中心广场面积有3.5万平方米，其中有6000平方米个观赏水域搭中央音乐喷泉、大型水幕电影等设施。2004年4月，天一广场建筑拿了中国建筑艺术奖。

## 交通
* 中山路
* 药行街
* 东门口(天一广场)站

## 参考资料

## 外部链接
*天一广场官方新浪微博
*天一广场官方网站
隋朝

隋朝是中国历史里向个一只王朝，在南北朝个后头，唐朝个前头。

渠在581年由出身关陇集团个杨坚建立。589年，隋朝拿陈朝灭脱，貤打压吴越本地豪族，硬劲吞并本生以吴越为基础个南朝。后首来，隋炀帝上台，好大喜功，征高丽惨败，貤修大运河，搞出民变，导致隋末民乱。到618年，便畀同属关陇集团个李渊建立个唐朝取代脱哉。
林茨

**林茨**(）是一座立在中欧个城市，乃朝属于奥地利，也是迭个国家第三大城市。迭个城市出名，是因为此地是希特拉从小生长个场许。立在纳粹德国辰光，纪念建筑物行行情情。
格拉茨

**格拉茨**(；；）是中欧个一座城市，绕咾城堡山造个，乃朝是奥地利第二大城市。到2015年7月，人口超过30万，有4所大学，学生子有5万多人，是一座大学城。

## 外部链接

* City website 
* Graz Tourism Office 
* Public transport in Graz
犹太人

犹太人（希伯来文：יְהוּדִים‎，Yehudim）是一个历史邪气悠久，凝聚力邪气强个族群。根据伊拉经典个定义，**犹太人**包括皈依或者信奉犹太人个人搭犹太人母亲生出来个后代。犹太人从中东地区发源，历史浪多灾多难。到公元1世纪，流落到交关地区；21世纪，犹太人主要分布立在美国搭以色列。

## 吴越犹太人
犹太人立在第二次世界大战辰光，为仔逃脱纳粹德国个屠杀，纷纷跑到世界各地。其中有得相当一部分人，从中欧坐船，到迭个辰光比较开放个上海定居，到1944年，有三四万犹太人立在上海生活。同时，迭个也相帮仔伊拉好免于杀害。后首来，伊拉搭仔伊拉个后代，还全有来上海表达谢意个。
奈良市

**奈良市**(日文：奈良市 假名：ならし 罗马字：Nara-shi）是一座立在日本关西地区个城市，也是日本邪气有名个古都。有交关佛教建筑物，搭京都市一道，畀公认为代表日本传统文化个场许。乃朝奈良市也是奈良县个首府，人口有35万。
蜀汉

蜀汉（221年5月15號－263年12月23號），又叫**蜀国**、**蜀**、**季汉**，三国时代个一只政权，渠个首都勒该歇辰光个成都。

渠是221年由刘备汉朝宗室身份称帝，建立国家，继承东汉，故咾国号叫“汉”。223年，刘备故脱，谥号“昭烈皇帝”；太子刘禅继位。263年，畀曹魏灭脱。

## 参见
*《三国志》
*《三国志注》
*《三国食货志》
曹魏

曹魏是三国时代个一只政权，渠个首都勒该歇辰光个洛阳。

220年，东汉丞相曹操个儿子曹丕篡位，建立曹魏。265年，畀晋朝取代。
达尔文

达尔文是澳大利西北海岸北領地个首府。伊面个风光交关好。
## 外部链接


City landscape of Darwin, Northern Territory.jpg|達爾文商業區
內部殖民主義

**內部殖民主義 (internal colonialism) **是指中央政權在一個國家內部採取搭殖民搭界个統治形式，搭19世紀一國對另一國个殖民政策一樣，中央政府擔昰種思路引入境內，經濟丄或者政治丄个強勢地區扮演著殖民者个角色，通過吸附畀殖民區个資源形成利潤，造就新興个發達階級搭發達地區。國內殖民搭帝國殖民在經濟結構丄相同。中央政權利用弗同个經濟政策手段奴役搭剝削殖民區，實現經濟掠奪。
 
## 理論提出
 
內部殖民主義理論末，是墨西哥人類學家岡薩雷斯•卡薩諾瓦搭魯道夫•斯坦夫海根在1960年代提出。儘管二戰後个民族解放運動搭非殖民化趨勢使得交關國家擺脫爻來自外部个殖民統治搭剝削，但是在一排國家个內部仍然存在著一種區域間剝削交被剝削个關係，昰種統治階級人爲製造个剝削關係並非是常規个二元化理論、城鄉關係理論搭階級關係理論所能解釋个。內部殖民主義个統治搭剝削關係是通過經濟手段來實現个，譬如政策丄个歧視搭迫害，昰種方式違背脫市場經濟（即自由經濟）。

## 危害性
 
內部殖民主義擔被殖民區个成員喪失脫獲得公平个生存發展機會，乃末阻礙脫社會搭民族團結，甚至造成地域之間个仇恨，另外一方面使得被殖民區長期處於貧困狀態，弗能按照市場規律正常發展，從而影響之市場規模个擴大，對殖民地个經濟、社會造成嚴重危害。

## 參攷鏈接

## 另見
上海自治運動
晋朝

晋朝是中国历史里向个一只王朝，勒三国时代个后头，南北朝个前头。

渠勒265年由晋武帝司马炎建立。420年，畀南北朝里向个南朝宋灭亡。
大和高原

**大和高原**(假名：やまとこうげん）是日本奈良市东北面一片地方个称谓。是隆起个平地。海拔大约摸在300-500米之间。
夏朝

**夏朝**，根据《史记》个记载，是中国历史里向头一只王朝。渠个建立者是大禹个儿子启。传十七代至桀，勒鸣条之战畀商朝打败灭脱。
古阿鱼组织

**古阿鱼组织**(Azerbaijani: GUAM , Georgian: სუამი , Romanian: GUAM , Ukrainian: ГУАМ )是1990年代，立在苏联解体之后成立个美国附属组织，目的是所谓防止俄罗斯对伊拉个渗透。乃朝个成员国有乌克兰，乔治亚国，末多瓦，阿塞拜疆四个国家。
招宝山

**招宝山**老底子叫渠称**候涛山**，又名**鳌柱山**，是中国浙江省宁波市镇海区顶高点搭旅游景点。招宝山来了甬江口边上，是天台山个余脉。山名取“当海口，商舶所经，百珍交集”，“招财进宝”个意思。招宝山搭对岸金鸡山扼住甬江口，来“全浙江之关键”是水陆要冲，为兵家必争之地。山上搭渠周围地区邪气完整个保留了明代至近代抗倭、抗英、抗法、抗日个历史遗迹。当前，招宝山为中国国家4A级旅游景区，海防遗迹是全国重点文物保护单位。
## 参考资料
*招宝山旅游风景区简介
宁波港

**寧波港**，是浙江个歷史古港口，历史邪气长，来当今又是中國發展迅速現代化港口。箇只商港貨物吞吐量来2000年是11千萬噸。2014年12月超过釜山港变世界第五大貨柜港口。

寧波港是只水深、流順、小風浪，不凍、少淤泥个良港，是礦石、原油中轉港搭液化產品个接卸港，也是集裝箱跨境運輸个主要中國港口。

寧波港来了太平洋西海岸、中國大陸海岸線个中部，里外輻射通過公路、鐵路、長江、京杭大運河，一直可達華東及長三角；向外與世界560多只境外港口有貿易運輸往來。

2006年1月1号，宁波港搭舟山港正式合并为宁波舟山港。2010年9月28号，宁波港股份有限公司来上海证券交易所上市。

## 参见
*宁波舟山港

## 参考

## 外部參考
* 浙江寧波港 
* 寧波港 — 中國大陸億噸級海港
包玉刚

**包玉刚**爵士（，1918年11月16号－1991年9月23号），吳越宁波镇海人，渠是环球航运集团个老板，世界上八大船王之一。渠拉老爹是包兆龙。另外，渠还是中国北宋个名臣包拯29世孙。20世纪七八十年代是香港首富。

## 逸事

*据宁波天一阁包氏宗谱，包玉剛是宋朝龍圖閣直學士包拯个廿九世孫。
*改革开放后，邓小平搭包玉刚碰面有15次之多。
*上海交通大学图书馆个两座分馆分别以包玉刚搭渠老嗲包兆龙命名。
*寧波大學圖書館有兩座分館分別以包玉剛搭其弟包玉書命名。

## 家庭
* 老婆：黃秀英
** 包陪慶：大囡儿，嫁蘇海文博士(赫尔墨特·索克曼)，生子蘇文駿
** 包陪容：二囡儿，嫁吳光正，長女吳宗恩、次子吳宗權
** 包陪麗：三囡儿，嫁渡伸一郎，長子渡謙作
** 包陪慧：四囡儿，嫁鄭維健醫生，已離異

## 评价
* Hong Kong's first businessman of truly international stature. （香港首位世界级商人。）——《亚洲周刊》（Asia Week）
* “搞船队虽然我比你早，但与你相比，我只是一粒花生米。”——希腊船王亚里士多德·奥纳西斯，1974年
南北朝

**南北朝**是东亚大陆高头个一段历史辰光，对应西方纪年，大概是西元5世纪到6世纪挨末阶段个将近200年辰光。对应中国传统个朝代更迭，则大概是从南朝宋建立开始，一直到隋朝灭脱南朝陈当中个历史辰光。迭个辰光一般分成北朝搭南朝。北朝包括北魏、西魏、东魏、北周搭北齐，南朝包括南朝宋、南齐、南梁搭南陈。搭东晋辰光弗一样，个段辰光当中。黄河流域个士族搭鲜卑游牧贵族慢慢结合，同时，中亚波斯等地个技术搭文化通过丝绸之路传到北方，让北朝个军事实力加强，慢慢对南朝占到优势。同时，南朝个门阀贵族势力衰落，立在侯景之乱后萧条。北方个关陇集团崛起，灭脱山东士族掌控个北齐，又灭脱南陈，最后拿东亚大陆占领，重新归到大一统范畴当中。

南北朝个辰光，中国个佛教得到邪气大个发展。
普拉多美术馆

**普拉多美术馆**(西文：Museo Nacional del Prado）是西班牙首都马德里顶大个一座博物馆，当中收藏仔交交关关欧洲顶级画家个名作。是马德里顶顶有名个旅游景点。
委拉斯开兹

**迭戈·维拉支魁支**（西文：Diego Velázquez，1599年6月1号－1660年8月6号）是17世纪西班牙哈布斯堡王朝统治辰光个一个艺术家。渠个绘画手法高超來邪，擔人物刻画來惟妙惟肖，达到伊个辰光欧洲顶高个水平。
三博士奉献

**三博士奉献**（西文：Adoración de los Magos）是17世纪西班牙顶级画家维拉支魁支‎个代表作之一。迭幅作品，表现仔基督耶稣诞生之后，东方个博士来朝拜个情景。
太阳门

**太阳门**(西文：Puerta del Sol）是西班牙首都马德里个一隻地标场許。马德里市政厅便在此地，还有得有名个马德里市徽雕塑。立在广场当中，有卡洛斯三世骑马雕塑搭西班牙地理原点个标示。此地出名个另外一个原因是因得渠是交通枢纽，有多条线路通过。此外，旁边还是马德里有名个购物区，蓋咾也是蠻闹猛个。
公熊上树雕塑

**公熊上树雕塑**（西文：Estatua del Oso y el Madroño）是西班牙首都马德里太阳门上头个一隻地标雕塑。該隻雕塑是取材马德里个市徽来创作个。乃朝，成为爻交关到马德里來旅游个人士，板要去留影个场化。
卡洛斯三世骑马像

**卡洛斯三世骑马像**（）是西班牙首都马德里个太阳门上头个一隻地标雕塑。茲雕塑望上去像煞有一定年數哉，但弗过实际浪是1994年再树立个。高9米，描绘仔18世纪个君主卡洛斯三世，迭个人也畀人认为是奠定乃朝马德里城市布局个君王。
溫泉

**溫泉**(西文：Aguas termales），是對溫度在5攝氏度朝上，自然從地面湧出來個泉水個稱呼。立在世界各地，全有蠻多專門用來泡溫泉個場許。立在日本，溫泉邪氣發達。
卡拉卡拉浴场

**卡拉卡拉大澡堂**(拉丁文：Thermae Antoninianae），是古罗马中后期一个典型个公共建筑物。是3世纪个罗马帝国皇帝卡拉卡拉为讨好罗马个暴民，搞出来个把戏。迭隻浴场规模邪气宏大，当中装修精美，好满足一般人一日到夜个娱乐休闲。兹浴场个修造，也为之后罗马帝国皇帝兴建类似个公共建筑奠定仔基调，类似个大浴场，成为罗马晚期个建筑代表，也反映出贪图享乐个罗马人，立在灭亡之前个堕落。
费利佩五世

**费利佩五世**（西文：Felipe V de España，），称号**闹猛**（el Animoso），是18世纪法国波旁王朝个成员，渠是太阳王路易十四个孙子，因得自家有西班牙哈布斯堡王朝个母系血统咾，故所以，畀卡洛斯二世交代，成为爻西班牙王位继承人。1700年，卡洛斯二世驾崩，渠受到卡斯蒂亚王国议会个承认，到马德里去继位。弗过，迭个继承，朆受到奥地利哈布斯堡王朝个承认，蓋咾引发爻西班牙王位继承战争。場战争持续仔交关辰光，到1714年再完结。费利佩成为爻西班牙国王，弗过放弃爻蛮多欧洲个领地。外加，直布罗陀也畀英国人占领。之后，渠在西班牙推行自家家族个法式专制，搞法式法术，擔行情中世纪遗留落来个封建传统废脱哉。1724年，渠擔王位传畀自家个大儿子路易斯一世，想颐养天年。弗过，7个號头以后，路易斯一世生天花死脱，乃渠只好重新恢复自家继位。之后一直统治到1746年。立在渠个统治期間，马德里王宫修造完成。西班牙沦为爻欧洲二流国家，外交策略上向完全倒向法国。1746年7月，费利佩五世過世，传位畀儿子费南笃六世。
路易斯一世

**路易斯一世**(西文：Luis I de España， 1707年8月25号-1724年8月31号），是西班牙波旁王朝个第二个君主。伊是费利佩五世个大儿子，1724年年初，费利佩五世擔王位传畀伊，自家当太上皇。弗过，无几个號头，天花爆发，路易斯一世感染，死脱哉。伊拉爺之后貤上臺，继续当国王。
七年战争

**七年战争**(西文：Guerra de los Siete Años）是十八世纪当中阶段，在欧洲各大势力里向展开个大型战争。具体辰光是从1754年开始，到1763年完结。之所以有七年战争昰只称呼，是因为各国正式参加战争是在1767年，所以得名。昰场战争个参战方包括所有18世纪个欧洲列强，包括英国、法兰西王国、奥地利哈布斯堡家族控制个神圣罗马帝国、俄罗斯帝国、西班牙王国、瑞典王国、荷兰共和国、葡萄牙王国以及新兴个普鲁士王国。昰只战争也是第一趟担战场拓展著欧洲之外个场许。所以，也畀丘吉尔䜒作第一趟世界大战。

七年战争个爆发因素有交关。其中，英国搭法兰西王国为北美洲殖民地引发个冲突从1754年便开始爻。英国在居段辰光当中，在北美河流拦截，捉牢著交关法兰西王国个商船，让法国对英国邪气弗满。同时，在中欧地区，新兴个普鲁士王国立在雄主腓特烈二世个统治下头，立在之前个奥地利王位继承战争当中从奥地利哈布斯堡家族手当中担西里西亚抢来跑，引发著特蕾莎女王对普鲁士个仇恨。居两个因素，让本生在近古长期敌对个波旁家族搭哈布斯堡家族史无前例走到一路，结成同盟；让新教国家英国搭普鲁士也一淘结盟，造成欧洲权力游戏个盟友转换。

普鲁士判定搭奥地利个战争是无办法避免个，盖咾决定先发制人，1756年首先进攻哈布斯堡个盟友萨克森选后侯国并占领。奥地利豪慅做出反应，加入战争。英国搭法国因为盟约个关系也徛在普鲁士搭奥地利背后参战。法国立在欧陆战场派出大军，英国反之，在欧陆磨洋工，在海外（包括印度次大陆搭北美）派出重兵，抢法国个殖民地。1757年，普鲁士局面占优，北面个衰落大国瑞典担心普鲁士个崛起会抢脱自家个遗产，便徛在奥地利一面参战。新兴个俄罗斯帝国作为哈布斯堡个传统盟友，也徛在奥地利一面参战。昰然，普鲁士挨著四面围攻，尽管有英国人个金元援助，也弗好扭转局面。废脱哉大帝疲于奔命，首都柏林危在旦夕。弗过英国利用欧洲主要势力围攻普鲁士个机会，趁机在魁北克获得大胜，担法国在海外顶重要个北美殖民地实际占领。外加在印度，隑著克莱武勋爵个武功，拿法国人搭莫卧儿帝国个联盟击败，奠定著后首来英属印度个帝国基础。弗过，英国个扩张也引发另一大殖民帝国西班牙个反感。立在稳健个费南笃六世死脱之后，新上位个卡洛斯三世主张对英国强硬，然介，西班牙在1760年代后加入法国搭奥地利一方参战（参见1762年英西战争）。

1760年代初，普鲁士已经走投无路，四面楚歌。俄国军队已经逼近首都，好预见国家顷刻便著覆亡。弗过，就在居个辰光，俄国伊丽莎白女皇驾崩，新皇彼得三世上位，居个人邪气崇拜腓特烈二世，顷刻喊停进攻外加搭普鲁士和谈，让普鲁士腾出大量兵力对付奥地利搭法国。法国因为常年无好处个征战，昰个辰光已经财政破产，本生吃弗消总体战个奥地利也无办法收回西里西亚。昰然，到1763年，西面个法国、英国、西班牙签署《1763巴黎协约》，停战。东面个普鲁士、奥地利搭俄罗斯签署《赫伯斯滕条约》，停战。多年个战争总算结束，欧洲大陆个权力结构重组。

## 影响
场战争对18世纪欧洲各大势力影响深远险。对英国搭普鲁士来讲，渠场实际获得著胜利。法国搭奥地利则遭著挫败，西班牙有得有失，继续维持渠自在西半球个势力。

英国从此彻底建立起渠自在海上个霸权。就是法国搭西班牙加一道也难抗衡。伊拉立在北美搭印度获得个法国殖民地也成为著后首来大英帝国个雏形。弗过，因为获得殖民地忒大个关系，渠场伉本生英属北美个关系反倒紧张。加上法国搭西班牙存心报复，引发十几年之后个美国独立战争。让英属北美脱离英国控制。 普鲁士通过战争，彻底获得在神圣罗马帝国当中个特殊地位，同时崛起成为其余势力公认个欧洲列强之一。
腓特烈二世（普鲁士）

**腓特烈二世**(德文：Friedrich， 1712年1月24号-1786年8月17号），18世纪顶顶有名个普鲁士国王，伊擔普鲁士从一个二流国家，提升到搭西班牙、瑞典差弗多个欧洲列强水平。同时，因得有个人魅力咾，拥有崇拜粉丝邪气多。伊鼓吹开明专制，也是迭个辰光启蒙活动文人认同个模范帝王。

## 个人生活
腓特烈二世是有名個動物保护者，立在自家個宫殿旁边修造有欧洲顶早个动物园。除脱迭戈个爱好之外，伊还欢喜艺术文化活动，搭十八世纪交关有名个欧陆文人（比方讲伏厄太）侪有紧密关系。
查理六世（神圣罗马帝国）

**查理六世**（德文：Karl VI，1685年10月1号-1740年10月20号），是神圣罗马帝国皇帝搭奥地利哈布斯堡家族个成员。伊年轻辰光，参加西班牙王位继承战争，弗过，到1711年因为伊拉阿哥约瑟夫一世死脱，自家继承爻奥地利领地搭神圣罗马帝国个皇帝头衔咾，故所以放弃爻西班牙王位，让波旁家族个费利佩五世夺取西班牙个控制权。之后，因为欧洲东西两边个大国全立在调整阶段。依靠自家个大将欲根亲王东征西讨，擔奥地利个威望，树立到顶顶高个地步。弗过，到晏年，因为要让自家个囡继承皇位，搭欧洲各国产生爻蛮多矛盾。1740年驾崩，随后因为囡儿特蕾莎女王个继承问题，引发爻奥地利王位继承战争。
神圣罗马帝国皇帝

**圣罗马皇**(德文：Römisch-deutscher Kaiser，拉丁文：Romanorum Imperator）是神圣罗马帝国统治者个称号，隻称号老早授予对帝国有得完全控制个帝王。弗过，后首来，成为爻一隻要靠选举产生个头衔。到宗教改革之前，所有个皇帝全需要有教皇来亲自加冕。理论上向，圣罗马皇帝是所有天主教国家君主当中，地位顶高个。弗过实际浪，只有伊自家个盟友搭直属军队迭然看。在历史上向，圣罗马皇个头衔立在弗同个家族当中传承，其中，顶顶有名个是14世纪在末阶段开始长期垄断迭隻称号个哈布斯堡家族。

## 有名帝王
* 卡洛斯一世
盖纳达

**盖纳达**(西文：Granada，阿拉伯文：غرناطة）是欧洲西南面伊比利亚半岛个一隻城市，乃朝属于西班牙安达露西亚大区管辖。隻城市因得立在中世纪阿末阶段，一直还在回教穆斯林手里向出名，回教立在此地搞出一种混合文化，对西班牙个审美影响蛮大，并留落來世界文化遗产阿汗布宫。
浮雲（二葉亭四迷）

**『浮雲』（<span lang="ja" dir="ltr">うきぐも</span>）**是日本作家二葉亭四迷箇長篇小說。在1887年（明治廿年）到1889年間陸續發表，第一、第二篇由金港堂出版，第三篇在「都之花」丄向連載。

小說主要描繪爻主角內海文三（うつみ ぶんぞう）替渠場表阿妹阿勢（おせい），還有渠場朋友淘裏箇本田昇（ほんだ のぼる）三介頭。通篇以言文一致體（ダ体）寫成，是日本近代文學箇開端，也是二葉亭箇代表作。當時辰光，二葉亭四迷讀著渠場老師坪内逍遥箇文學論作『小說神髓』，覺著仍舊弗夠，便創作爻『浮雲』替其師作品『當世書生氣質』相爭彩。開初是以坪内逍遥箇名義（本名：坪内雄藏）發表箇咾，渠場老師也得到爻印稅箇一半。

卻情，二葉亭四迷對昰部作品弗大滿意，朝後廿年間幾乎弗曾再動筆。

## 故事概要
內海文三頭子弗大活絡，做事體死板板。無出何差誤便畀炒爻魷魚，渠自尊心貤忒強，蓋咾弗肯求領導讓自家復職，心裏交關殟塞。相反，本田昇反倒會講言話，竄來快來邪；阿勢場孃阿政勢利來滿眼衹有銅鈿，擔文三摜脫哉，外加連得本生歡喜文三箇阿勢也對本田有意思起來。文三弗願意接受昰然一隻事實，日思夜想，直到末腳也仍舊一事無成。

## 作品解說
二葉亭四迷在大學裏學習羅刹語，受羅刹文學影響邪深。一般認爲，茲篇小說是參考伊樊·行綽洛夫箇『奧勃洛沒夫』爲藍本箇。此外，篇小說箇文體從第一篇到阿末篇變化交關大，第三篇裏向主角文三箇獨白行行情情，弗像第一篇開頭許然有得大量像煞在引導讀者介箇旁白內容。從小說裏描寫箇部分搭各章名稱也好望出，戲作手法在逐眼減少。

部作品常莊讓人覺著是未完之作，弗過一隻「終」字在第三篇阿末明確寫在許。原舊有儂話未完成是因爲後首來發現爻寫在許續篇構想箇二葉亭四迷箇筆記，當然，渠箇具體想法便弗得而知爻。

## 相關葉面
* 三遊亭圓朝

## 外部鏈接
* 『浮雲』：新字新假名（青空文庫）
玛丽亚·特蕾莎

**玛丽亚·特蕾莎**（德文：Maria Theresia，），是18世纪奥地利哈布斯堡王朝个统治者，拥有奥地利大公、波西米亚国王、匈牙利国王等称号。弗过，因为伊是女个，弗好继承神圣罗马帝国皇帝个头衔，所以，迭个头衔由伊个老公洛林弗朗茨一世搭儿子约瑟夫二世先后继承。特蕾莎女王登基个辰光，爆发奥地利王位继承战争，虽然丢脱西里西亚，弗过还是成功继位并稳定匈牙利王国个民心。伊是传统主义者，对开明专制嘸大兴趣。

## 子女
* 约瑟夫二世 
* 利奥波德两世 (神圣罗马帝国)
* 法国王后玛丽安东内特
洛林弗朗茨一世

**洛林弗朗茨一世**(德文：Franz I， 1708年12月8号-1765年8月18号），是18世纪洛林公国个公爵，后势来搭奥地利哈布斯堡家族个特蕾莎女王结婚，因为女性弗好继承神圣罗马帝国皇帝个称号，所以，特蕾莎女王就运作，让伊当选皇帝，搭自家一道对帝国展开控制。此外，伊还拥有托斯卡纳大公个称号。
利奥波德两世（神圣罗马帝国）

**利奥波德两世**（德文：Peter Leopold Josef Anton Joachim Pius Gotthard，1747年5月5号—1792年3月1号）是18世纪挨末阶段奥地利哈布斯堡家族个统治者，也拥有神圣罗马帝国皇帝个头衔。伊是特蕾莎女王个儿子，约瑟夫二世个阿弟。伊登基辰光，正好法国立在革命，伊对迭个事体，采取强烈反对个态度，准备镇压，弗过立在出兵之前死脱。对内，伊推动搭伊阿哥差弗多个开明专制，弗过因为辰光短，嘸具体影响。

## 继承人
* 弗朗茨两世
AlphaGo

**AlphaGo**（**阿尔法围棋**）是英国Google DeepMind开发个围棋程序。2015年10月，它分先著赢职业围棋棋手樊麾两段。2016年3月，来一场五番棋围棋比赛当中，AlphaGo前三盘侪打败韩国棋手李世乭九段，成为第一只弗需要让子著赢职业九段围棋棋手个电脑围棋程序。

2016年1月27号，AlphaGo用着个深度神经网络搭树状搜寻技术发表勒《自然》杂志上。

## 参考资料
艾入扩烈修宫

**艾入扩烈修宫**(西文：Monasterio y Sitio de El Escorial en Madrid）是伊比利亚半岛高头一座邪气有名个宫殿。迭个宫殿，立在乃朝西班牙首都马德里个西北方向，离开城市中心三十几公里。是16世纪西班牙有名个费利佩二世修造个。讲起来，迭个宫殿本身功能邪气复杂，宫殿当中是一个大型修道院，两边是君主宫殿，还担当摆放西班牙历朝历代君王灵柩个作用。乃朝，此地已经列为世界文化遗产，成为西班牙宫殿建筑个代表之一。
新大陆

**新大陆**（英文：new world, 西文：Nuevo Mundo）是历史学家为称呼15世纪挨末阶段，哥伦布发现个美洲个形容词。迭个词汇，是为拿此地搭本身有文明个旧大陆，邪气是欧洲区别开来。新大陆包括乃朝个北美洲、中美洲搭南美洲。面积广阔，受到西班牙、英国、葡萄牙个深刻影响。
克里斯托弗·哥伦布

**阔烈涩波 哥伦布**(西文：Cristóbal Colón， ？-1506年5月20号）是世界顶顶有名个航海家。出身15世纪当中阶段，立在15世纪挨末阶段活跃。伊是热那亚人，弗过为寻求自家个利益，到伊比利亚半岛效力，开始投靠葡萄牙国王，朆畀渠赏识，就改换门庭，投靠卡斯蒂亚搭阿拉贡。1492年，得到资助，前往伊自家讲个中国开展贸易，弗过，航行几个月，最后到达个是新大陆（具体看哥伦布发现美洲)。弗过，出于自家对中国个向往搭一厢情愿，伊自家弗承认发现个是新陆地，非要拿新大陆个土著，叫做印度人，这也是印第安人个由来。

发现美洲之后，哥伦布得到伊莎贝拉女王个褒奖，获得贵族头衔，并且许诺让伊统治新发现个土地。弗过，哥伦布弗是一个合格个管理人员，搭交关手下，土著侪发生矛盾，让西班牙个殖民事业差点失控，个能，就畀人架空、撤换，丧失实际权力，回到西班牙养老去哉。
塞维利亚主教堂

**塞维利亚主教堂**(西文：Catedral de Santa María de la Sede de Sevilla）是西班牙安达露西亚城市塞维利亚市中心个大教堂。1401年开始修造，1431年完工。迭个教堂，融合进蛮多回教元素，带有典型个伊比利亚审美感。有名个航海家哥伦布个陵墓，也立在教堂当中。
阔多瓦大教堂

**阔多瓦大教堂**（西文：Mezquita-catedral de Córdoba）是欧洲伊比利亚半岛南面安达露西亚城市阔多瓦市中心个大教堂。迭隻教堂，老早是回教个回教堂。箇咾，风格丄有明显个北非元素存在。到13世纪，基督徒拿迭隻城市攻占之后，重新光复迭个场化，拿此地改造成天主堂。箇咾，乃朝有浓厚个融合风气。1994年，阔多瓦大教堂列为世界文化遗产。
阔多瓦

**阔多瓦**(西文：Córdoba）是伊比利亚半岛南面安达露西亚区域个城市。乃朝属于西班牙管辖。迭个城市，历史邪气悠久。立在罗马帝国辰光就是伊比利亚半岛个中心之一。有名个哲学家塞内家就立在此地出生。到中世纪，成为回教酋长国个所在地，修造交关带有中东北非风格个建筑物。个当中就包括后势来畀改造成天主堂个阔多瓦大教堂。到13世纪，此地终于光复。乃朝是一个有名个旅游城市。
塞内家

**塞内家**(拉丁文： Lucius Annaeus Seneca， 公元1年-公元65年）是出生伊比利亚阔多瓦个罗马帝国哲学家。伊是暴君尼禄个老师，弗过，到最后，畀自家个学生毒死。
欧洲央行

**欧洲央行**（德文：Europäische Zentralbank）是欧盟下头个一个官僚机构，是乃朝欧盟国家个中央银行，伊拉负责协调欧元。
美因河

**美因河**(德文：Main）是欧洲个一条河流，乃朝主要流经德国西面地区，立在美因茨流到莱茵河里向。
库尔德工人党

**库尔德工人党**（库尔德文：Partiya Karkerên Kurdistan/پارتیا کارکەرێن کوردستان）是中东个族群库尔德人个党派组织。迭个组织，老早一直立在土耳其活动，搭要搞国族主义个土耳其政府对抗。畀土耳其定性成恐怖组织。弗过，因为叙利亚战争个关系，库尔德工人党乃朝主要个活动已经转移到叙利亚北面个西库尔德斯坦。并且，立在此地建立自家个根据地。个也引发土耳其弗开心，2016年之后，开始越境攻击库尔德工人党个势力。
奥地利王位继承战争

**奥地利王位继承战争**(西文：Guerra de Sucesión Austriaca）是18世纪中叶在欧洲爆发个一场混战。迭个战争是一场典型个十八世纪战争，其来由，是奥地利哈布斯堡家族个查理六世，要擔王位传畀自家个囡儿特蕾莎女王，迭樁事体，让当时个欧洲霸王法国有得可趁之机，伊笼络普鲁士个腓特烈二世，立在查理六世死脱仔之后就公开宣战，废脱哉二世吞并西里西亚，并威胁维也纳。奥地利军队立在四场会战裏向統統失败，弗过，特蕾莎女王得到交关国内老百姓搭贵族个支持。到1745年，俄国、英国、荷兰全支持奥地利，普鲁士发觉自家弗可能获得更大个利益，也倾向停战。弗过，迭个事体也导致之后七年战争个爆发。

## 影响
普鲁士立在迭个战争当中擔自家个崛起表露出来，同时也影响到神圣罗马帝国北面行情诸侯国个抉择，让奥地利立在帝国当中个权威遭到瓦解。普鲁士国王腓特烈二世因为个人魅力搭成功，得到交关欧洲人个崇拜，成为當時辰光个明星帝王。
库尔德旗

**库尔德旗**(库尔德文: Alay Kurdistan或Alaya Kurdistanê/ ئاڵای کوردستان），是20世纪开始辰光，库尔德人个知识分子搞出来个民族旗帜，迭个旗帜个符号，象征库尔德古老个信仰，也标志国家个诞生。弗过，因为乃朝库尔德人无国家，所以迭个旗帜也只有立在伊拉克库尔德区才使用，并且已经成为迭个区域个官方旗帜哉。
巴沙尔·阿萨德

**巴沙尔·阿萨德**(阿拉伯文：بشار الأسد‎ Baššār al-ʾAsad，），是2000-2024年叙利亚个总统搭军队统帅，阿萨德家族个成员。2024年12月8号，南方作战部搭仔叙利亚自由军打进大马士革，巴沙尔·阿萨德从大马士革逃到莫斯科去哉。

## 参考
本雅明·内塔尼亚胡

**本雅明·内塔尼亚胡**（希伯来文：בִּנְיָמִין "בִּיבִּי" נְתָנְיָהוּ，拉丁转写：Benjamin Netanyahu，1949年10月21号 - ）是以色列个右翼政客，乃朝是利库德党个领导人，也是现任以色列总理。
三十年战争

**三十年战争**(西文：Guerra de los Treinta Años）是欧洲立在17世纪上半期辰光当中，爆发个大规模混战。迭个战争从1618年开始，一直持续到1648年威斯特法利亚条约签订，才算完结。个当中，各个大型势力拿神圣罗马帝国境内作为主要个战场，相互厮杀。立在战争结束个辰光，国家利益拿宗教取代，成为各国君主优先考量个理由，所以，迭个战争也算是近代世界个定型。

## 起因
三十年战争个起因交关复杂，个当中，包括新教搭天主教个冲突、西班牙帝国为维护自家立在低地地区个统治、奥地利搭其他神圣罗马帝国诸侯个冲突等交关方面。
海牙

**海牙**(荷文：Den Haag)是欧洲西面，靠近英吉利海峡个一个城市，乃朝是荷兰个管辖范围。人口将近50万人，同时，也是荷兰政府个所在地，是荷兰实际浪个首都。此外，国际法庭也设立立在海牙。
鹿特丹

**鹿特丹**(荷兰文：Rotterdam）是西欧个一个城市，临近英吉利海峡，乃朝属于荷兰管辖范围。迭个城市是欧洲顶顶大个海港，弗过，城市当中个建筑立在第二次世界大战开始辰光个纳粹低地攻击当中，畀纳粹德国空军炸脱一大半。后势来重建，成为荷兰顶顶现代个城市。乃朝，有交关回教移民立在鹿特丹，伊拉个市长也是穆斯林。
曼彻斯特

**曼彻斯特**(英文：Manchester)是大不列颠岛高头，英格兰西北面个一座大城市。乃朝属英国管辖。迭个城市是工业革命辰光开始发展个，到19世纪当中阶段，成为世界浪顶顶大个纺织业中心。到20世纪之后，慢慢衰落转型，弗过还是英格兰个大城市之一，同时，也拥有交关回教人口集中居住，华人也蛮多个。
新堡城

**新堡城**（英文：Newcastle）是大不列颠岛英格兰东北面个一个城市。迭个城市是罗马帝国皇帝哈德良修造个，离开苏格兰个首都爱丁堡103英里，离开英格兰搭英国个首都伦敦277英里。立在工业革命辰光，此地是邪气重要个工业区。乃朝工业衰落，面临蛮多问题。
辽国

**辽国**（907年—1125年）是中国历史里向个一只君主制国家，伊是由契丹人大酋督耶律阿保机建立个。1125年，畀金朝灭脱。
西夏

**大白高国**(1038年—1227年)，汉字国号**大夏**。是内亚历史当中个一只君主制国家，因为盘踞立在老早个河西走廊，立在个辰光中原帝国北宋个西面，所以又畀中原中心论个文人叫做**西夏**。乃朝西夏个故土侪属中华人民共和国宁夏境内，所以伊拉个历史，乃朝也畀蛮多中国学者归纳到中国历史当中。伊是由党项人大酋督李元昊建立个。1127年，畀大蒙古国个铁木真灭脱，党项人也因此族灭。
安德鲁·碧脱巴

**安德鲁·碧脱巴**(英文：Andrew Breitbart，1969-2012）是美国个保守主义新闻媒体人，自家创办保守媒体碧脱巴网，经常宣扬保守主义个论调。2012年2月10号，碧脱巴立在路浪猝死，迭个辰光正好是美国大选个角逐当中，所以，也引发交关人对伊死亡原因个怀疑，认为是左派拿伊做脱个。
川普集团

**川普集团**(英文：The Trump Organization LLC)是美国一家大型跨国公司，主要经营项目是房地产搭商品楼开发。总部立在纽约州纽约市曼哈顿中城川普大厦当中。乃朝个总裁是唐納德·川普。迭个公司也是川普商业领域个基本盘面，是伊个核心企业。
安达露斯马

**安达露斯马**(西文：Caballo andaluz），正式个名称叫做**西班牙纯种马**。是伊比利亚半岛固有个品种，体型大，体力灵，血统立在一千多年当中嘸大变化。西班牙征服者拿迭个马匹带到美洲，对乃朝拉丁美洲蛮多马种侪有邪气大个影响。美洲土著对迭个种马吓个要死，有一些部落，拿安达露斯马当做神明崇拜。
法郎西斯一世

**法郎西斯一世**(法文：François Ier，1494年9月12号-1547年3月31号），是文艺复兴辰光法兰西王国个法国国王。1515年1月1号，继承自家爷叔路易十二个王位，开始统治法国。伊统治辰光，法国个君主专制开始成型，法国王室有邪气大个权力。为达到自家个野心，伊拿路易十二个亚平宁干涉继续深化，搭个辰光个西班牙国王，神圣罗马帝国皇帝卡洛斯一世发生邪气大个冲突，到1525年，双方立在帕威亚决战（帕威亚战役)。西班牙用自家新创造个西班牙大阵完全拿法国人做脱，法郎西斯一世畀西班牙人活捉，关到马德里一年多，让法国人付出交关钞票，才放回去。之后，迭个人就纵情享乐，立在卢瓦尔河周边修造城堡，弗管理国事哉。乃朝蛮多法国个世界文化遗产，侪是伊辰光修造个。有名个艺术家达芬奇，立在晏年，也因为法郎西斯一世个高薪聘请，到法国去搞艺术创作，并且，立在法国死脱。
石油

**石油**(拉丁文：petroleum），是老早动物化石堆积形成个液体。立在地下储存。要通过钻井才好挖出来。立在19世纪之后，石油开始作为交通工具个燃料，从此颠覆老早个交通方式。乃朝，石油是世界高头顶顶重要个大宗商品，每天侪有交关人关注石油价格个变化。
北海（大西洋）

**北海**(挪威文：Nordsjøen；丹麥文：Nordsøen或Vesterhavet；德文：Nordsee；荷蘭文：Noordzee；英文：North Sea）是欧洲北面，立在北欧搭大不列颠岛当中个一个海洋。迭个海域，有交关石油储备，让周边国家成为产油国。
费利佩三世（西班牙）

**费利佩三世**（西班牙文：Felipe III de España，1578年4月14号-1621年9月13号），称号**受佑者（el Piadoso）**。是17世纪开始辰光统治西班牙搭西班牙殖民帝国个西班牙国王。1598年接替自家个阿爸费利佩二世 (西班牙)开始统治西班牙、葡萄牙、西属尼德兰以及庞大个美洲殖民帝国。伊是西班牙哈布斯堡王朝个第三个君主。1598年立在巴伦西亚搭来自奥地利哈布斯堡家族个自家亲戚结婚。

伊欢喜享乐，欢喜拿自家个钞票资助绘画、歌剧等艺术，同时邪气欢喜狩猎。对政治搭军事弗是老上心，立在能力高头，也表推板。只有宗教浪还算是蛮虔诚，是个好人。

伊拿朝廷个事体侪交把自家个宠臣利马公爵，为保证西班牙弗破产，暂时终止对低地个武装进攻，同时搭英格兰、法国侪签署和平协议。弗过，因为高利贷太结棍，还是有负债太多个毛病，为解决迭个问题，到1609年西班牙摩尔人出乱子之后，伊下命令，拿这些人侪驱逐出西班牙，并拿伊拉个财产收归朝廷。迭个事体，成为后势来交关知识分子对西班牙攻击个把柄。

费利佩三世统治辰光，西班牙战争比较少，少数几趟出兵也算成功，所以，后势来个文人，还是拿伊称赞是一个合格个君主。伊统治个17世纪头廿年，整个欧洲乃至世界侪维持立在西班牙个熏天权威下保持大体稳定，号称西班牙治世。1618年三十年战争爆发之后，费利佩三世为维持自家立在低地个统治同时帮助奥地利个亲戚，决定让西班牙站到天主教一方参战。1621年9月13号，费利佩三世驾崩，拿王位搭西班牙殖民帝国，传畀儿子费利佩四世。
查理五世（神圣罗马帝国）

神圣罗马帝国皇帝**查理五世**（德文：Karl V, Römisch-deutscher Kaiser，1500年2月24号-1558年9月21号），即西班牙国王**卡洛斯一世**（西班牙文：Carlos I de España）。伊是哈布斯堡家族个成员，出生垃低地地区佛冷代国个根特。通过伊爷爷搭爸爸个关系，伊继承仔奥地利、勃艮第、卡斯蒂亚、阿拉贡个所有领土，并立在神圣罗马帝国个选帝会议高头，通过走关系，当选神圣罗马帝国皇帝。个能，伊立在30岁个辰光，就拿整个西欧大部分地区侪控制牢哉（立在亚平宁半岛还拥有米兰、那不勒斯领地）。加上个辰光西班牙征服者开始征服美洲，所以，伊也就成为整个基督教世界顶顶有权力搭荣耀个君主。弗过，这也带来蛮多麻烦个事体，法国国王法郎西斯一世一直立在对伊寻麻烦，东面个奥斯曼帝国也一直对欧洲侵略扩张，这侪分散伊蛮多精力，要去对付法国人搭穆斯林。弗过，顶顶让伊头疼个，是神圣罗马帝国境内个宗教改革事体，因为马丁路德个煽动搭交关诸侯叛变，让老早就弗大稳定个帝国，更加内部矛盾增加。1556年，伊拿自家西班牙国王个位置让把自家个大儿子费利佩二世 (西班牙)。1558年死脱之后，拿神圣罗马帝国搭自家个奥地利领土，让自家阿弟斐迪南一世继承。伊个母语是法文；欢喜西班牙文，讲西班牙文是搭天主交谈个语言。伊弗大欢喜德文，讲德文适合搭马槽当中个牲口对话。
江东区（宁波）

**江东区**是浙江省宁波市过去个一个区，来勒宁波个中北部，北边是江北区，南边是海曙区。江东顶早辰光属鄮县，后属鄞县，1951年，迭个辰光宁波市成立，江东建立。江东是宁波老三区里向个一只，属于宁波顶核心区。2016年被鄞州区合并勒。
## 行政区划
下辖8个街道，72个社区：
*街道办事处：百丈街道、福明街道、东柳街道、东胜街道、明楼街道、东郊街道、白鹤街道、新明街道。
改革开放

**改革开放**是1970年代挨末阶段，中华人民共和国发生个一件影响邪气深远个事体。迭个策略，是拿老早个计划经济搭关闭国门，改变成有限个社会主义市场经济，让老百姓生活质量提高一眼。改革开放是立在中国共产党十一届三中全会高头首先提出来个，具体个推动人物，是邓小平搭陈云。
鄞州区

**鄞州区（宁波闲话**/ȵiɪŋ12 tɕiʉ53 tɕʰy53/**，老讴“鄞县”/**ȵiɪŋ12 ɦy213**/）**是浙江省宁波市个一个区，位于宁波市中部，西隔奉化江搭海曙区相望，北隔甬江搭江北区、镇海区接牢，南挨奉化区，东临北仑区。鄞州区个面积有得1345.54平方千米，人口125.7万。鄞州区是宁波市个中心城区之一，也是宁波市政府来的个乌埰。

## 历史沿革
现在个鄞州实货就是老鄞县个东半边。鄞州区个历史交关悠久，从秦朝时开始，分布讴鄞县、大县、上县、句章、鄮县、望县。一直到新中国成立，宁波市区还只从鄞县介分出去，鄞县成为宁波个附郭县。来2002年4月19日，经国务院批准“撤县设区”，设立宁波市鄞州区。2016年，鄞州区奉化江以西区域并进海曙区，以东地区搭老江东区合并成立新个鄞州区。

## 文化
鄞州有天童寺搭阿育王寺，里向有释迦牟尼舍利。
美国共和党

**美国共和党**(英文：Republican Party），一般也简写成**GOP**，含义是**大佬党**(grand old party)。是乃朝美国政治当中两大党派之一。鼓吹保守主义，并坚持基督教传统，代表颜色红色。

共和党是1854年创立个，立在1960年代之前，一般侪代表北方资本家个利益。弗过，到1960年代之后，发生重大倒转，支持者大多数侪是圣经地带个南方人。八十年代之后，共和党开始鼓吹新保守主义，强调限制美国政府权力，同时立在世界浪推行自家个价值观念。
苏格兰威士忌

**苏格兰威士忌**(英文：Scotch Whisky）是一种欧洲个洋酒。立在大不列颠岛个苏格兰生产酿造。伊拉个制作工艺有自家考究，已经畀苏格兰议会立法保护。听讲，苏格兰威士忌使用个泥炭酿造方法，是12-13世纪就开始发展个结果。
东大寺法华堂

**东大寺法华堂**（假名：とうだいじほっけどう）是日本畿内大和国平城京‎（现代日本行政区中个近畿地方奈良县）国宝东大寺当中顶顶古老个建筑物。立在奈良时代（8世纪）修造。一般性人家也叫渠**三月堂**(假名：さんがつどう）。乃朝，畀指定是日本国宝。也是东大寺少数存在到今日个奈良时代建筑物。法华堂当中，有10尊奈良时代个佛像。



## 看看别样
东大寺
海水鱼

**海水鱼**（英文：Marine fish），是对海水当中生活鱼类个称呼。乃朝已经发现个海水鱼已经有16000种横里，占著所有鱼类总量个靠百分之六十。
阿巴那

**阿巴那**(西文：La Habana, [la aˈβana]）,一般也翻译成**哈瓦那**，是古巴顶顶大个城市搭经济文化中心。从西属古巴辰光开始，就一直是迭个岛屿个行政中心，乃朝成为古巴首都，有超过2百万个人口。
基多

**基多**（西文：Quito），是拉丁美洲个厄瓜多尔顶顶大个城市，也是迭个国家个首都。具体位置立在该国北面，搭赤道只有24公里。也是世界浪搭赤道距离顶顶近个首都。弗过基多海拔有将近3000米，所以四季如春，嘸一般赤道周边个酷热。
苏联宪法

**苏联宪法**(俄文：Конституция СССР）是二十世纪个共产主义国家苏联搞出来个自家宪法。先后有三种版本，分别是1924年版本；1936年版本；1977年版本。迭个宪法，拿苏联共产党个领导地位明确，并讲这是工人阶级个意志权力。弗过，实际浪迭个宪法当中交关内容侪朆实行过，属于装点门面用个空头支票。
戇卵

**戇卵**是吳語上海話當中个一隻詞彙，一般用來形容腦子弗清爽，弗靈光个人。
和平城

**和平城**(西文：La Paz),按照音译是**拉巴斯**，paz立在西班牙文当中，是和平个意思。乃朝，此地是拉丁美洲国家玻利维亚个首都搭顶顶大个城市。也是世界浪海拔顶顶高个首都。
达喀尔

**达喀尔**（法文：Dakar）是西非个一个城市，乃朝是塞内加尔个首都，也是迭个国家顶顶大个城市。
西耶那

**西耶那**（意文：Siena），是欧洲南面亚平宁半岛高头个一个城市，乃朝属于意大利管辖，隶属托斯卡纳大区。迭个城市拥有邪气多古老个建筑物，景观灵光，吸引蛮多游客来旅游。老城中心区1995年畀联合国评定为世界遗产。
三重区

**三重区**(正体字：三重區，台语罗马字：Sann-tîng-poo），是中华民国新北市管辖个一个市辖区。东面挨牢淡水河，对面就是台北市。从1960年代开始，吸引交关从台湾南面来台北个人定居。人口密度高，乃朝人口已经将近40万。
白马寺

**白马寺**是中原地区洛阳市个一个佛庙。乃朝立在河南省境内。迭个佛庙，是东汉辰光修造个，也是东亚第一座有记载个佛庙。是汉传佛教个源头。
华严经

**《华严经》**，正式名称叫做**《大方广佛华严经》**（梵文：महावैपुल्यबुद्धावतंसकसूत्र mahā-vaipulya-buddhâvataṃsaka-sūtra），是乃朝大乘佛教系统当中顶顶重要经典之一，也畀交关大乘教派尊崇，号称是伊拉个“經中之王”。迭个经文，听讲是释迦牟尼佛大彻大悟之后，为文殊菩萨、普贤菩萨等讲道辰光用个经典，一般公认是描绘佛教哲学顶顶具体个经典。
龙树

**龍樹**（天城文：नागार्जुन ，Nāgārjuna，泰盧固文：నాగార్జున，僧伽羅語：නාගර්ජුන，藏文：ཀླུ་སྒྲུབ，藏语拼音：klu sgrub，也可以翻译成龍猛、龍勝，音譯為那伽閼剌樹那、那伽阿順那）是古代个佛教僧人、大乘佛教核心人物之一，从南亚次大陆南面出身，是公认对大乘佛教形成起到核心作用个人物。
菩萨

**菩薩**（巴利文：बोधिसत्त bodhisatta；梵文：बोधिसत्त्व bodhisattva），字面意思是觉悟，立在佛教当中一般用来形容有觉悟个众生。立在上座部佛教当中，菩萨只有成佛前个释迦摩尼搭弥勒佛两个。立在大乘佛教当中，菩萨就要多交关，有名个菩萨包括地藏菩萨、观音菩萨、文珠菩萨搭普贤菩萨。
弥勒菩萨

**彌勒菩薩**（梵文：मैत्रेय Maitreya；巴利文：Metteyya），是佛教经典当中公认个释迦摩尼继承人，是婆娑世界个佛。一般也畀佛教信徒尊崇叫做**弥勒佛**。
地藏菩萨

**地藏菩萨**, 民间一般称呼伊**地藏王**，是佛教四大菩萨当中个一尊。因为渠**“众生度尽、方证菩提；地狱不空、誓不成佛”**,所以，也成为交关人信仰个菩萨。吴越地区个九华山是东亚地藏菩萨个道场。对地藏个崇拜立在日本邪气流行。
妙法莲华经

**《妙法蓮華經》（Miau-fah Liae-wo King）**（梵文：सद्धर्मपुण्डरीकसूत्र Sad-dharma Puṇḍárīka Sūtra，日文：みょうほうれんげきょう myōhō renge kyō），簡稱叫做《法華經》，搭《無量義經》替《觀普賢菩薩行法經》一道構成法華宗个經典體系(法華三部經)。同時呢，佢也是天台宗跟日蓮宗頂重要亇经典之一。

## 得名
梵文 Sad-dharma，翻譯過來，意思是「奥妙个法門」。Puṇḍárīka 个意思是「白蓮花」，南亞古代歡喜用蓮花來象徵出淤泥而不染，表明佛法个潔白搭清淨。Sūtra 个含义是「經文」，所以古代翻译个辰光，翻译成《妙法蓮華經》。

## 緣起跟中心思想
法華經个出現跟當時部派佛教个弊端還有大乘佛教个興起有關聯。大乘佛教興起个時代，有了貶低「聲聞」、「獨覺」為小乘，以「菩薩道」為大乘个講法。《妙法蓮華經》就是在這種背景下結集的代表作品。箇部經典个出現代表一部分信眾希望部派佛教跟大乘佛教能夠一道重新回到原始佛教所期望个教法丄向。另外，箇部經也強調了成佛个各種方式（多聞、論議、正行等）。

## 法華七喻
法華經採用爻七類譬喻來弘揚佛教教法：

# 三車火宅（譬喻品第三）
# 長者窮子（信解品第四）
# 三草二木（藥草喻品第五）
# 化城宝處（化城喻品第七）
# 衣裏繋珠（五百弟子受記品第八）
# 髻中明珠（安樂行品第十四）
# 良医病子（如來壽量品第十六）

## 版本
最為通行个版本是鳩摩羅什个中文翻譯版本，還有尼泊爾發現个梵文版本（成形於11世紀以後）。

## 章節
* 前言
* 經文
** 卷一
*** 序品第一
*** 方便品第二
** 卷二
*** 譬喻品第三
*** 信解品第四
** 卷三
*** 藥草喻品第五
*** 授記品第六
*** 化城喻品第七
** 卷四
*** 五百弟子受記品第八
*** 授學無學人記品第九
*** 法師品第十
*** 見寶塔品第十一
*** 提婆達多品第十二
*** 勸持品第十三
** 卷五
*** 安樂行品第十四
*** 從地湧出品第十五
*** 如來壽量品第十六
*** 分別功德品第十七
** 卷六
*** 隨喜功德品第十八
*** 法師功德品第十九
*** 常不輕菩薩品第二十
*** 如來神力品第二十一
*** 囑累品第二十二
*** 藥王菩薩本事品第二十三
** 卷七
*** 妙音菩薩品第二十四
*** 觀世音菩薩普門品第二十五
*** 陀羅尼品第二十六
*** 妙莊嚴王本事品第二十七
*** 普賢菩薩勸發品第二十八

其中，第廿五品觀世音菩薩普門品頂頂勒東亞出名。

## 其他
勒日蓮宗相關教派裡向，是要唱誦“**みょうほうれんげきょう/myōhō renge kyō**”（日文法華經个意思）之類个誦詞个。

## 參考文獻

# 植木雅俊 『100分de名著 · 法華経』 NHK、2018年
无量寿经

**《佛說無量壽經》**（一般叫做**《無量壽經》**，也叫做**《大阿彌陀經》**)，是佛教净土宗顶顶重要个经典，当中讲述阿弥陀佛个种种神迹搭法力。从东汉辰光传到东亚。
极乐世界

**極樂世界**（梵文：सुखावती，Sukhāvatī），根据faint，好翻译成**須摩提**，一般也叫做**西方極樂世界**、**安樂世界**、**西方淨土**、**阿彌陀佛淨土**。是佛教对无忧无虑国度个描绘。根据佛经记载，到阿弥陀佛成佛个辰光，依因地修行所發四十八大愿所感之庄严、清净佛國淨土。
华山

**华山**,别名也叫做**花山**，**太华山**。是中华人民共和国陕西省渭南市华阴市城南，秦岭北麓个一座高山。立在传统个中国文化当中，畀尊崇为西岳。顶高个地方是太华极顶，海拔2154米。因为险峻，也有华山一条路个比喻。

## 文学作品
* 金庸文学作品《笑傲江湖》搭《碧血剑》当中侪有华山派出场。

## 外部链接
*华山景区官网
*
华山论剑

**华山论剑**是吴越小说家金庸立在自家个小说当中编写出来个桥段。具体是立在《射雕英雄传》搭《神雕侠侣》当中个情节，是小说当中武林高手相互之间进行比武个活动。参加过华山论剑个人物，包括王重阳、洪七公、欧阳锋、黄药师、段智兴、郭靖、周伯通、裘千仞、黄蓉、杨过、小龙女等人。
上海轨道交通1号线

**上海轨道交通1号线**是上海第一条地铁线路，也是上海轨道交通顶顶闹猛、繁忙、重要個线路之一，勒拉1993年5月28日开始试运营。乃末一号线从南边爿闵行区莘庄站到北边爿宝山区富锦路站总共长36.39公里，28只车站。英文名**Shanghai Metro Line 1**。标识颜色是红颜色。

## 线路数据
*双线区间：全线
*电气化区间：全线
*地下区间：上海南站—上海马戏城
*地面区间：莘庄—上海南站南
*高架区间：上海马戏城北—富锦路

### 换趁站
*莘庄
*上海南站
*漕宝路
*上海体育馆
*徐家汇
*常熟路
*陕西南路
*一大会址·黄陂南路
*人民广场
*汉中路
*上海火车站（出站换趁，单程票弗好换趁）

### 车站列表

## 历史
*1990年1月19号，1号线一期经国务院同意正式开工建设。按照“分段建设、分段通车”个原则，一期工程划分成南、中、北三段。
*1993年1月10号，南段（新龙华站—徐家汇站）上行线造好。
*1993年5月28号，南段（徐家汇站—锦江乐园站）开始观光试运行，同时开始规划延伸到莘庄站。
*1994年12月10号，南延伸段一期（莘庄站—锦江乐园站）开始施工。
*1995年4月10号，中段搭仔北段线路（衡山路站—上海火车站站）开通试运营。
*1996年12月28号，南延伸段一期（莘庄站—锦江乐园站）造好，通车运营。
*1997年1月1号，南延伸段一期工程收尾，来上锦江乐园站—莘庄站搭仔上海火车站站—锦江乐园站两段里向，好分段通车运营。
*1997年7月1号，莘庄站到上海火车站站侪好通车运营。
*2000年8月10号，1号线搭仔2号线好一票换趁。
*2004年12月28号，北延伸段（上海火车站站—共富新村站）通车运营。
*2005年12月25号，上海地铁里向所有线路终于侪好做到一票换趁。
*2007年7月4号，1号线头一部从6节编组改成8节编组个列车上线调试运营。
*2007年12月29号，北北延伸段（共富新村站—富锦路站）通车运营。
*2021年6月20日，黄陂南路站个名字改脱，变成功一大会址·黄陂南路站。

## 事故
### 重大事故
* 2004年3月24号夜到头，勒拉还呒没开通个1号线北延伸段通河新村站北面个折返线浪，122号列车从侧面撞拉102号列车高头，导致102号列车当中编号为92113个C车（不带受电弓个动车）受损报废。
** 事故原因：弗清爽，还呒没公布。

* 2009年12月22号，1号线上海火车站站发生仔上海轨道交通有史以来第二严重个事故。5点50分，陕西南路到人民广场区间发生仔供电接触网故障，箇一段停运，1号线临时拆成莘庄—徐家汇、上海火车站—富锦路区间分开跑。就勒拉7点多钟，电跳脱箇桩事体快解决脱个辰光，从中山北路站开望上海火车站站个150号车，勒拉开到上海火车站站折返处个辰光，搭正勒拉折返个117号车个侧面撞拉一道。还好碰巧伊個辰光两部车子个速度侪比较慢，而且150号车司机连忙紧急制动，畀渠撞着个117号车是空车，所以150号车上个乘客呒没人受伤。箇個事故拿正勒拉恢复正常个1号线运营秩序打乱脱，9点钟左右，调整成莘庄—徐家汇、汶水路—富锦路区间分开跑，别个区间采用公交车接驳个方式。直到11点48分左右，1号线运营纔逐渐恢复。结果，夜到头20点40分左右，陕西南路站个变电间失火，导致衡山路到上海火车站箇一段区间又停运。伊天正好是冬至，还是工作日脚，事故造成上海市区大部分地区地面交通瘫痪。
** 事故原因：
*** 第一趟供电故障：隧道顶上个碳纤维脱落，导致短路。
*** 撞车事故：N11-1438轨道区间隔编码电路配线出仔问题，本来应该向150号列车发送20km/h个速度码，实际浪发送仔65km/h个速度码，导致刹车距离弗够，导致撞车。
*** 第二趟供电故障：因为外头供电网浪个波动，变压器坏脱。

### 其他事故
* 2007年7月15号下半天3点34分，一男倌勒拉1号线上海体育馆站望莘庄方向个站台上车个辰光，夹拉屏蔽门搭列车当中，后些来列车动仔，箇男倌落拉隧道里向当场死脱。

* 2018年4月23号早上向7点15分，一女倌勒拉1号线宝安公路站望莘庄方向个站台想穿过正勒拉关个屏蔽门搭车门强行上车，结果伊困拉车门搭屏蔽门当中，后些来列车动仔。好消息是，箇個女个畀人安全救出来哉，呒没受伤。

## 未来个规划
2018年12月11号，上海市城市轨道交通第三期建设规划（2018～2023年）畀国家发展改革委批复，确认1号线要从莘庄站望西南方向再造过去1個站到沪闵路站，新增线路长1.2公里，投资铜钿35.75亿元，项目工期有得4年。但是，因为线路边上向个动拆迁量忒大，朆有条件实施。

## 参考文献
上海轨道交通2号线

**上海轨道交通2号线**是上海第二条地下铁路，勒垃1999年9月20号通车，2000年6月11号正式开始运营。2号线从青浦区国家会展中心站，穿越黄浦江，到達浦东新区陆家嘴、世纪公园、张江高科，并最终抵达浦东1号2号航站楼站。2号线全长64公里，共有30个车站。

## 线路数据
### 车站列表

## 历史
* 1995年12月28号，2号线一期工程（中山公园站（上海市）—龙阳路站）开工建设。设计浪全长16.3公里，总投资差弗多124亿元，设计流量是每个钟头7.27万人次（高峰）。
* 1996年3月18号，一期工程报建。
* 1999年1月15号，东延伸段工程报建。
* 1999年9月20号，（中山公园站—龙阳路站）开始观光试运行。
* 2000年4月19号，浦东中央公园站正式更名为世纪公园站。
* 2000年6月11号，（中山公园站—龙阳路站）勒拉日中心12点钟正式通车。勒拉过江区间（可以乘3站）搭仔其它区间（可以乘2站）临时采取1块洋钿个票价。
* 2000年12月26号，东延伸段（龙阳路站—张江高科站）开通运营。
* 2001年8月15号，西延伸段（中山公园站—淞虹路站）工程报建。
* 2001年11月1号，取消仔1块过黄浦江个优惠措施，恢复2块个起步价。
* 2002年12月12号，杨高南路站更名为上海科技馆站。
* 2003年12月28号，西延伸段（淞虹路—中山公园）开工
* 2005年10月22号，为仔配合6号线搭仔9号线个建设，东方路站开始封站一年。
* 2005年11月18号，东延伸段（张江高科站—浦东国际机场站）工程报建。
* 2006年6月26号，西延伸段里向，地铁列车开始试运行。
* 2006年6月30号，东延伸段个高架区间开工。
* 2006年10月19号，河南中路站更名为南京东路站，石门一路站更名为南京西路站。
* 2006年10月28号，东方路站改造结束，更名为世纪大道站后重新开放
* 2006年12月30号，西延伸段（淞虹路站—中山公园站）开通营运。
* 2007年1月30号，东延伸段（龙阳路站—浦东国际机场站）全线开工。
* 2008年5月19号，14点28分，2号线全线停运3分钟，拉响列车浪个汽笛，为勒拉汶川大地震当中不碰巧死脱个人默哀。
* 2008年7月17号，西西延伸（徐泾东站—淞虹路）开工。
* 2008年12月31号，单日客流首次突破100万人次。
* 2009年2月28号，申通集团里向进行内部改组，2号线交畀新成立个“上海地铁第二运营有限公司”管理。
* 2009年4月30号，北翟路车辆段正式投入使用。
* 2009年5月21号，阿末一列AC02型车6节扩编8节完成。
* 2009年5月28号，215号列车上线运行，实现全线列车8节编组运营。
* 2009年7月1号，人民广场站开始用屏蔽门。
* 2010年2月14号，为仔东延伸段个改造，龙阳路站—张江高科站一段停运。
* 2010年2月24号，东延伸部分（龙阳路站—广兰路站）开通试运营。
* 2010年3月16号，西西延伸（徐泾东站—淞虹路站）开通运营，当中虹桥火车站站会得跳过弗停站。
* 2010年4月8号，东延伸段（广兰路站—浦东国际机场站）开通运营，采用非高峰运营模式。
* 2010年7月1号，虹桥火车站站开放。
* 2011年9月1号，东延伸段（广兰路站—浦东国际机场站）运营时间调整为全天。
* 2012年5月7号，威宁路站启用简易屏蔽门，箇個系统也勒拉2号线搭仔其他装弗了屏蔽门个站头使用。
* 2015年9月29号，东延伸改造工程报建。
* 2016年4月25号，早高峰个辰光，部分8节编组列车会得延伸到唐镇站载客。
* 2016年8月12号，夜高峰个辰光，部分8节编组列车会得延伸到唐镇站载客。
* 2017年1月21号到2月10号，张江高科站实施临时停运改造，箇段辰光，列车会得跳过箇站弗停站。
* 2017年4月28号，箇天开始，礼拜五、礼拜六搭仔重大节假日前头个一個工作日脚会得延时运营70分钟。
* 2017年12月30号，虹桥2号航站楼站正中心个共用站台启用。
* 2018年12月28号，东延伸改造工程阶段性完工，平峰时段部分8节编组列车可以贯通运营到浦东国际机场站。
* 2019年4月19号，全天常态化8节编组列车贯通运营开始，同时保留工作日早高峰个辰光，广兰路站—浦东国际机场站当中4节编组列车个运营，取消广兰路—远东大道之间深夜单向定点加班车。
* 2019年10月23号，取消工作日早高峰个辰光，广兰路站—浦东国际机场站当中4节编组列车个运营，全时段全区间运行8节编组列车。
* 2020年1月23号到2月2号，因为徐泾东站—淞虹路站区间双向隧道进行整修施工，徐泾东站-淞虹路站区间暂停营运。
* 2021年5月24号，西延伸段工程（蟠祥路站—徐泾东站）个可行性研究报告批复
* 2022年4月1号，为仔配合新型冠状病毒疫情防控，徐泾东站-淞虹路站区间暂停营运。
* 2022年7月4号，徐泾东站-淞虹路站区间恢复运营。
* 2023年1月22号到1月27号，为仔配合线路设施改造搭仔安全整治，徐泾东站-淞虹路站区间临时停运施工。
* 2024年9月21号，徐泾东站、东昌路站搭仔浦东国际机场站分别拿名字改成功国家会展中心站、浦东南路站、浦东1号2号航站楼站。

## 事故
* 2014年7月26号搭7月31号，勒拉一列LoveLive!主题涂装个列车开进站头以后，有几名身着动漫衣裳个男性粉丝当场“跪下来膜拜”，引发仔争议。碰巧第十二届中国国际数码互动娱乐展览会（ChinaJoy）勒拉上海开展，盛大搭美娱两家企业包下上海地铁2号线个207号列车，畀伊涂上LoveLive!主题涂装，纔出现箇情况。7月31号，上海地铁勒拉澎湃新闻内讲，箇部列车运营到8月20号以后会得拿广告去脱。勒拉广告去脱前，箇部“痛列车”每天只会得开一個来回。

* 2015年3月10号11点26分，243号列车勒拉张江高科站上行站外触网跳闸、列车迫停，故障列车个受电弓严重损坏，事故导致2号线上海科技馆到广兰路站方向个电跳脱，箇一段车子停脱差弗多5個钟头。

* 2018年4月25号，早高峰上海科技馆—广兰路区间信号故障，龙阳路—创新中路区间实施公交接驳，沿线各個换乘站对本2号线换乘实施限流，影响时间差弗多又是5個钟头。

* 2021年4月26号上半天11点05分左右，2号线龙阳路站有乘客翻过站台个屏蔽门翻进轨道里向，工作人员连忙启动站台紧急停车装置并同步报告，及时拨打120、119。经急救人员确认，伊已经死脱。中午12点整，上海地铁表示2号线全线运营恢复正常。

## 未来个规划
为仔疏导国家会展中心个客流压力，根据《上海市城市轨道交通近期建设规划（2010～2015年）调整方案》，会得新增2号线西延伸段。箇個工程勒拉青浦区，向西延伸到蟠祥路站，线路正线长约1.7km，侪是地下线，投资22.3亿元，勒拉2021年6月28号开工建设，计划勒拉2024年底造好。

另外，还有从浦东国际机场站南延伸到浦东机场第3航站楼个规划。

## 参考文献
柏林

**柏林**（**Berlin**）是德国个首都搭仔最大个城市，也是德国个政治搭仔文化中心。柏林12世纪建城，后手来成为仔勃兰登堡-普鲁士个首府。1871年之后成为仔统一个德意志帝国首府。纳粹德国上台仔之后，预备拿柏林变成功日耳曼尼亚。弗过因为在拉第二次世界大战当中败脱仔，个咾未再去推进迭个计划。到冷战辰光，柏林成为仔社会主义阵营搭资本主义阵营对峙个第一线：东柏林成为仔东德个首都，西柏林成为仔联邦德国控制下底个飞地。1948年，因为苏联对西柏林个围困，引发仔柏林危机。1990年德国统一，乃么柏林又重新成为仔德国个首都。乃朝柏林是一个无神论搭同性恋盛行个城市，同时还有邪气多土耳其人搭穆斯林聚居在许。


File:Berlin Aussichten vom Dom asv2023-02 img05.jpg
File:Berlin-Fernsehturm-12-Berliner Dom-2016-gje.jpg
File:Berlin-Spreetour-14-Bundespressekonferenz-2017-gje.jpg
File:Berlin-Aliiertenmuseum-02-Rosinenbomber Hastings TG 503-2016-gje.jpg
File:Berlin-Bode-Museum-08-2006-gje.jpg
File:Berlin-Juedisches Museum-30-Ausblick-2017-gje.jpg
File:Berlin-Zeughaus-Historisches Museum-02-2006-gje.jpg
File:Berlin-Interbau 1957-18-Oscar Niemeyer-2017-gje.jpg
File:Berlin-Neukoelln-Maybachufer-24-Ecke Schinkestr-2016-gje.jpg
File:Berlin-Mauerkunst-06-1993-gje.jpg
ROC曲线

**ROC曲线**是一种显示二元分类系统个性能搭阈值关系个曲线。渠是根据真阳性率（TPR）搭伪阳性率（FPR）两只指标画出来个。真阳性率是指畀正确判断个正例数占实际正例总数个比值，伪阳性率是指畀错误判断个负例数占实际负例总数个比值。

AUC（Area Under Curve）是指ROC曲线下个面积。
连城诀

**《连城诀》**，也叫做**《素心剑》**，是吴越小说家金庸写个武侠小说。立在1963年写好，老早立在香港《明报》高头连载，同时也立在新加坡《南洋商报》下头个《东南亚周刊》浪刊登。全书总共有12章。迭个小说，讲起来搭悬疑作品更加类似，当中暴露出交关江湖侠客个虚伪面目。
荆州市

**荆州市**是东亚地区个一个城市。立在长江中游江面旁边，也是一个有交关历史个古城。立在21世纪之前，有一段辰光，此地也叫做沙市。弗过，后势来改回荆州个名称。
拉多万·卡拉弟奇

**拉多万·卡拉弟奇**（塞尔维亚文：Радован Караџић，1945年6月19号－）是波黑塞族老早个领导人，立在1994年爆发个波黑战争当中充当塞族军队领导。因为美国搭联合国干涉，畀通缉，并指控有交关种族屠杀。2016年，国际法庭判决伊40年徒刑。
约翰·克鲁伊夫

**约翰·克鲁伊夫**(荷文：Johan Cruyff，1947年4月25号－2016年3月24号）。全名叫做**亨德里克·约翰内斯·克鲁伊夫**（荷文：Hendrik Johannes Cruijff）。是荷兰顶顶有名搭顶顶成功个足球运动员。伊帮助荷兰国家足球队获得两届世界杯个亚军。同时，立在巴塞罗那足球俱乐部获得交关荣耀。退役之后，负责巴塞罗那个青训系统，培养出交关成功球员。2015年10月确诊肺癌，2016年3月死脱。
新西兰国旗

**新西兰国旗**是乃朝大洋洲国家新西兰个旗帜，也是迭个国家唯一法定个国旗。

## 设计
迭个旗帜，搭别个国家个国旗一样，是横长方形个，长与宽比例是2:1。总体深蓝，左上是伊拉个宗主国英国个国旗，四颗星星代表南十字星，象征新西兰个希望。

## 争论
有一些人弗欢喜迭个旗帜，要求更换国旗，弗过立在2016年3月个公投当中，超过一半人还是选择保留迭个国旗。
令狐冲

**令狐冲**，是吴越小说家金庸个作品《笑傲江湖》当中个主人公。也是一个武功高手。

## 生平
令狐冲从小是孤儿，畀岳不群搭宁中则收养，后势来，就立在岳不群个华山派门下学习华山派剑法。也是岳不群个第一个徒弟，是小说当中华山派个大师兄。
辟邪剑法

**辟邪剑法**（正体字：辟邪劍法），是金庸个小说《笑傲江湖》当中顶顶结棍个武功之一。来源是老早一个宦官高手个总结。迭隻剑法，立在故事发生靠七十年前頭，流到南少林个一个和尚手里向，迭个人后首来还俗，改名林远图，并创立福威镖局。擔剑谱囥起来。

## 特点
讲起来，迭个剑法一眼也弗辟邪，反过来交關邪气。首先，联系迭个剑法，就要自家擔自家个卵割脱（必先自宫）。有人研究話，是因为迭个武功会刺激内分泌，假使弗割卵，就会得有邪气大个负作用。辟邪剑法个主要特点是速度快，人家還無办法反应过来就杀脱。假使速度慢落来，辟邪剑法威力是弗灵光个。林远图个后人林震南就使用慢个辟邪剑法，结果，就畀青城派个余沧海弟子轻易打败哉。

## 修炼者
* 岳不群
* 林平之

## 相似武功
* 葵花宝典
中国人民银行

**中国人民银行**（简称**人民银行**、**人行**或**央行**；英文：People's Bank of China，西文：Banco Popular Chino）是乃朝中华人民共和国个中央银行，对金融市场有调控权力。总部立在中华人民共和国首都北京。
宁海县

**宁海县**是宁波市个一个县，勒垃宁波个南边。渠南搭台州市、西搭绍兴市相接，是宁波三门湾开发区个一部分。宁海有人口61.49万人(2011年)，顶多人勒跃龙街道里。

## 旅游业
有南溪温泉，浙东大峡谷，前童古镇，伍山石窟，东海云顶等旅游区交关有名气。
象山县

**象山县**是宁波市下个一个县，渠来了只东海旁边个半岛，箇里人老早以抓鱼为生，有交关完善个渔业产业集群，是只全国综合实力百强县，人口54.17万人。

象山三面是海，北面搭鄞州区、奉化市遥望，境内顶高点有810米，因为平原少搭弗均匀，有句老闲话称象山地形叫“上八万（亩）”搭“下八万（亩）”。
岳不群

**岳不群**是吳越小说家金庸写个《笑傲江湖》当中个一个主要人物。迭个人，是小说主要角色——令狐冲个师父，也是华山派掌门搭宁中则个老公。伊有一个独生女，名字叫做岳灵珊。岳不群是华山派气宗个传人，立在华山派内部斗争之后，接管华山派。伊个武功是一流个，也经常摆出一副儒生个样范，所以又畀尊称叫做君子剑。

## 后期个变态
岳不群立在开始辰光并嘸后势来个野心，弗过，因为想光大华山派，立在收揽林平之之后，慢慢对辟邪剑法有兴趣哉。等伊拿到辟邪剑谱之后，就自家狠心自宫，开始修炼。并练成剑法，拿嵩山派个五岳剑派盟主左冷禅做脱，自家成为五岳剑派个掌门。弗过，因为修炼迭个剑谱，伊个性格更加变态猥琐，个当中，还故意利用自家个女儿岳灵珊，并迫害老早个大徒弟令狐冲，最后，立在陷害令狐冲搭任盈盈个辰光，畀恒山派个女尼伊琳杀脱。

## 武功
* 紫霞功
* 辟邪剑法
* 华山剑法
岳灵珊

**岳灵珊**是吴越小说家金庸作品《笑傲江湖》当中个主要人物之一。伊是华山派掌门岳不群搭宁中则个女儿。从小搭令狐冲长大，对令狐冲有感情。弗过，到后势来移情别恋，欢喜上林平之，并搭林平之结婚。迭个事体，让令狐冲邪气伤心难过，并成为小说后势来蛮多章节个桥段。弗过，因为林平之为报屋里个灭门家仇，得到辟邪剑谱之后，立在结婚之前就自家自宫。所以，岳灵珊并嘸有搭林平之实质意义高头个夫妻关系。立在岳不群挑战左冷禅个嵩山大会高头，岳灵珊用伊爸爸交伊个克制五岳剑派个方法出战，使诈拿令狐冲等人做脱。为伊爸爸扫平道路。弗过，后来伊就去跟牢林平之向余沧海搭木高峰复仇，结果，林平之立在杀脱仇家之后，跟从劳德诺去投靠嵩山派，走之前，拿岳灵珊杀脱。
明郑

**明鄭**（1628年－1683年），一般也好叫做鄭氏王朝，是东亚大一统个明帝国晏末阶段到清帝国初期当中，闽南人郑氏家族个私人武装发展出来个势力。迭个势力个第一代创始人是郑芝龙，第二代是郑成功，第三代郑经、挨末一代是郑克塽。
## 相关
*东宁国
满族

**满族**,总体个名称叫做**满洲族**，是立在东北亚发源个一个族群。立在历史浪建立过满清帝国。1911年之后，满族丧失国族个地位，1949年，畀国家正式认定成少数民族。弗过，自家个文化基本侪消失，或者融合到中原地区哉。乃朝伊拉自家个民族语言满语基本已经死脱。

## 分布
历史浪，满族个分布是有偏重个。迭个情况，也对乃朝满族个分布，有所影响。具体是满洲分布老多，北京有交关分布，其余立在驻防满城集中分布。个种局面，是清朝进入山海关之后，立在战争当中形成个。因为后金个首都立在山海关以外，清朝又是从白山黑水发源个，所以，立在此地分布多是弗奇怪个。北京是清朝个首都，满清皇帝有命令，让北京内城当中个非满族清空，只好让满族居住。所以，北京也是满族聚居个城市。此外，立在明朝老早个交通要道搭重镇，满清朝廷也部署交关八旗居住，充当驻防军队，来恐吓，威慑当地个老百姓。这些城市，就包括山东青州市、湖北荆州市、江苏江宁府、浙江杭州市、福建福州市、广东广州市搭广西桂林市。

到辛亥革命之后，满清王朝灭亡，这种老早个分布，立在大方向高头变化弗大，但是立在南方各地个驻防城市，有蛮大改动，具体是大量驻防满城消失，满族人开始往经济中心转移，个当中，就包括蛮多满族人开始迁徙到个辰光个南方经济中心上海搭北方经济中心天津。立在满洲国存在个期间当中，也有一些满族人，跑到满洲居住。乃朝，满族主要个分布还是以中国东北搭北京市为主。弗过，自家个文化已经基本嘸留存哉，只弗过是一个户口本民族。

## 族名来历
满族个名称，来历到乃朝还是一个谜团，根据满人自家个讲法，迭个词汇是从文珠菩萨得到个，文珠菩萨个梵文是**Manjusri**，转写就是manju。
丞相

**丞相**，是东亚大一统帝国个一个高级官职。一般是皇帝下头顶顶大个行政首长。迭个官职，从秦汉一直到明朝开始辰光，侪有设置，弗过称呼弗一定相同。弗过，到朱元璋当皇帝辰光，因为对丞相弗信任，先后搞出大案。就彻底拿迭个职位废脱，大权独揽。从此，大一统个明帝国就嘸丞相哉。
汉化

**汉化**(正体字：漢化）是大一统帝国对殖民地个强迫同化方式，立在中国历史浪一直立在发生，典型个汉化包括对云南搭贵州原住民个强制同化，以及乃朝推广普通话带来个汉族北方化。汉化搭回教个阿拉伯化是一个物事，属于文化圈扩张个形式。一些立在政治高头独立个族群搭国家，也受到汉化影响，比方讲，朝鲜搭越南。
理学

**程朱理学**，是宋明理学当中一个主要个派系，迭个学派，也叫做性理學，简称就是**理学**，搭伊拉相对个，一般叫做心学。迭个思潮，是宋帝国辰光儒家再造个产物。是程颢、程颐、朱熹之类个人发展出来个。勒拉南宋辰光，理学慢慢占到社会个主导地位。到明朝，理学成为明帝国个官方思想，并且，勒科举制度当中作为录取官僚个标准。之后，一直到清朝灭亡，侪是大一统帝国个指导思想。理学鼓吹要**存天理，灭人欲**。对各地个文化发展有极大破坏作用，并严厉禁锢一般人个自由，造成功明朝、清朝社会扭曲。
顺天府

**顺天府**是明朝搭清朝存在过个一个行政单位，具体范围是乃朝个北京市区。迭个称呼，是朱棣篡位并且迁都北平之后搞出来个。1913年畀废脱。
林平之

**林平之**，是吴越小说家金庸写个《笑傲江湖》当中个主要人物，迭个人是福建福威镖局个大少爷，从小锦衣玉食，屋里家财万贯。弗过，因为自家祖宗个辟邪剑谱，所以畀交关人盯上。引发自家个灭门惨案，迭个事体之后，伊投靠到华山派,拜师岳不群。弗过，岳不群收伊个目的，也是为拿到迭个辟邪剑谱。立在岳不群得到剑谱之后，林平之发觉事体弗大对头，弗过弗敢声张。一直到岳不群自宫练出辟邪剑法。宁中则发觉苗头弗对，岳不群拿简谱丢出窗外，才让林平之重新拿到简谱。伊拿到简谱之后，就立马自宫练剑，最后，终于拿杀脱自家父母个余沧海做脱。弗过，因为自宫，也心理变态，拿自家个老婆岳灵珊杀脱。

## 搭岳灵珊个感情
林平之开始辰光对岳灵珊是有感情个。弗过，迭个感情搭伊自家个报仇欲望是弗好比个。加上后势来伊认为岳灵珊接近伊是岳不群安排个把戏，就对岳灵珊更加感情复杂哉。最后，伊拿岳灵珊杀脱。

## 武功
* 辟邪剑法
* 华山剑法
余沧海

**余沧海**是吴越小说家金庸个小说《笑傲江湖》当中个一个人物。伊是青城派掌门，门徒侪是四川人。迭个人心思刁钻毒辣，为达到目的，弗择手段。立在小说开场，伊就命令自家个弟子，对福威镖局搭林平之一家门进行灭门。弗过，伊并嘸获得辟邪剑谱。后势，余沧海立在林平之个追杀中反过来被灭门，弟子一个个侪死脱，自家也畀林平之杀脱。

## 武功
* 青城剑法
* 摧心掌
漕运

**漕运**，是大一统帝国为摄取殖民地搭征服地区个资源，维持自家个中央集权统治，所采取个特有形式。迭个做法，立在中国历史浪邪气常见。一般是从陆地高头个河流，或者大海浪个航线，拿统治地区个财富，用自家个船只运送到中央朝廷，让统治集团支配挥霍个一个榨取系统。立在明朝搭清朝，漕运个主要路线是京杭大运河，让吴越个财富，供养顺天府个大一统朝廷，为吴越人带来深重苦难，是一条彻头彻尾个吸血管。
凤阳

**凤阳**是东亚边缘高头个一个小城市，乃朝属中华人民共和国安徽省滁州市管辖。迭个城市，立在淮河南面，是淮西个一部分。也是明朝第一个皇帝朱元璋个老家。
雷·托姆林森

**雷蒙德·塞缪尔·托姆林森**（；），昵称**雷·托姆林森**（），美国程序员，电子邮件发明者。

1971年，佗来勒ARPANET系统上实现着第一只电子邮件系统，箇是头一只好勒ARPANET个主机之间发送邮件个系统。佗用@符号拿用户名搭计算机名字分开，伊种样式个电子邮件地址一脚用到现在。

互联网名人堂对佗个评论是：“汤姆林森个电子邮件程序引发彻底个革命，从根本上改变着人个交流方式。”

## 参考资料
卡迪夫

**卡迪夫**（，），是英国西面威尔士个一个城市。也是乃朝威尔士个首府。迭个城市，是19世纪工业革命之后，因为港口搭城市北面铁矿个关系兴起个，所以城市当中大部分人口是从英格兰迁徙过来个英格兰人后裔（所以，英文一直比威尔士语要流行）。乃朝卡迪夫有人口四十多万，是威尔士顶顶大个城市搭经济、文化中心。

## 体育
* 卡迪夫城足球俱乐部

## 教育
* 卡迪夫大学
天鹅海城

**斯旺西**（英文：Swansea，威尔士文：Abertawe），英文字面意思是**天鹅海**，威尔士文意思是**塔威河口**。是不列颠岛西面威尔士个一个城市，立在地区首府卡迪夫西面。迭个城市历史浪是罗马帝国军事驻防地。中世纪辰光，英格兰人立在此地修造镇压威尔士人个堡垒。到工业革命之后，因为北面个煤矿搭港口繁荣，到第二次世界大战之后，英国工业衰落，此地也经济衰退。乃朝，此地是威尔士地区第三大城市，有人口22万。

## 体育
* 斯旺西足球俱乐部

## 教育
* 斯旺西大学
蚌埠市

**蚌埠市**，是东亚地区边缘高头个一个城市，搭中原地区接壤，也是江淮地区个边缘。乃朝属于中华人民共和国安徽省管辖。此地有人口320万，也是有名个足球运动员李毅大帝个老家。
江淮地区

**江淮地区**是东亚一个地理范围个称呼，具体是立在长江搭淮河当中个区域，迭个区域西面从大别山开始，一直延伸到东海。立在历史浪，江淮区域一般也叫做淮南，从唐朝到元朝，侪属于单独行政区划。有辰光为区别，也分开成淮东搭淮西。迭个区域是中国南北文化过度地带，语言浪受到老早此地个土著语言吴语搭后势来个官话个影响。个当中，淮东地区（淮扬地区)受到个影响更加大。因此也形成江淮人为主体个地方族群。到太平天国战争之后，安徽省南面个皖南因为本土人口大规模畀灭绝，所以也有老多淮西人移民此地，到乃朝，皖南个宣城、芜湖等地，也一般归类到江淮地区当中，当做江北文化个一部分哉。

## 城市
* 南京市：弗包括讲吴语个高淳搭溧水个南半部分
* 扬州市：全境
* 泰州市：全境
* 盐城市：全境
* 淮安市：大部分地区
* 镇江市：弗包括讲吴语个丹阳市搭句容东半部。
* 安庆市：弗包括讲赣语个区域
* 合肥市：全境
* 芜湖市：市区
* 马鞍山市：市区
江淮人

**江淮人**，一般也叫做**下江民系**，是对生活立在江淮地区，使用江淮官话个族群个称呼，乃朝迭个族群人口有将近4000万，伊拉个文化叫做江淮文化。历史浪个核心城市是扬州、南京搭安庆。乃朝合肥也是淮西人重要个城市。19世纪之后，大量江淮人移民到吴越地区，立在上海、苏州侪有大量聚居。弗过近年江淮地区人口出生率下降，已经面临蛮严重个老龄化危险。
青天白日勋章

**青天白日勋章**，也叫作**青天白日大蓝绶带**，是中华民国一直就有个高级军职勋章，一般是有保家卫国、抵御外侮大功劳个军职人物才好获得。立在等级浪比最高荣耀国光勋章稍许低一眼，到乃朝，一共有210人拿到过迭个勋章。
泰山

**泰山**，也好叫做**岱宗**，是东亚个一座山脉，立在华北平原东端，乃朝属中华人民共和国山东省管辖。迭个山峰，有1500多米高，比旁边海拔高出交关。所以，从远古开始，就有人崇拜。到春秋战国之后，逐渐成为大一统帝国看重个山峰，作为通天象征。统治者一般欢喜搞泰山封禅作为自家统治兴旺个标志。乃朝，泰山已经成为世界文化遗产，吸引老多游客来此地白相。

## 得名
在拉羌人个语言当中，神灵居住个山，就是“太”（泰）山。周拿商灭脱之后，拿出生羌族个姜太公（吕尚）封到山东地区个齐国，吕氏个其他首领，还有畀分封到河南南阳地区个，比方讲申国搭仔吕国（也称为甫国），伊拉也拿自家个山岳崇拜，带到自家新个封地。乃朝山东个泰山，也因为迭个原因得名。
盘古

**盘古**，是东汉辰光出现，晋朝之后定型个东亚大一统帝国当中个一个神话人物。原形来自印度神话当中个阿特曼。按照文人个讲法，盘古是开天辟地个祖宗。
卡迪夫大学

**卡迪夫大学**(英文：Cardiff University 威尔士文：Prifysgol Caerdydd），是一所立在英国威尔士地区个公立研究型大学。乃朝由人文学院，生命科学学院搭理学院组成。迭个学堂1883年建立，是当今威尔士地区顶顶好个学堂，也是罗素集团个成员。
徐州

**徐州**,是东亚大陆东面个一个城市。别名**彭城**。立在淮海地区个当中位置，乃朝属于江苏省管辖。徐州历史是相当长个，从两千多年之前个汉朝开始，就充当迭个区域个中心。立在三国辰光，刘备、吕布、曹操等，围绕徐州也发生过蛮多经典事体。到明朝，朱重八为让自家个首都应天府得到保障，就强行拿徐州迭个中原地区个城市划到南直隶当中，到清朝，又划分到江苏省。所以，迭个吃胡辣汤个中原官话区，也成为乃朝江苏哉。
神农氏

**神农氏**是东亚上古神话当中个一个人物，按照一般讲法，伊尝**百草**，是农业搭医学个老祖宗。弗过，对伊个记载一直到战国时代再出现。
朱明皇亲

**朱家子孙**，是东亚大一统帝国明朝辰光个统治集团家族成员。伊拉大部分是朱元璋搭伊后代个子孙，弗过也有一些是朱元璋亲戚个子孙。迭帮人开始辰光依靠明帝国个分封制度，获得地方浪个兵权搭行政权力。弗过，立在朱棣篡位之后，大规模收回伊拉权力，只提供吃喝嫖赌个事体让伊拉做。个能，朱棣就达到稳固自家江山个目的。弗过，同时也让这帮皇亲国戚彻底废脱，成为只好依靠吃皇粮等死个废物。到嘉靖帝辰光，明朝已经有交交关关个地产搭财富掌握到这些藩王手里向。造成老大个社会问题。张居正本身想对伊拉进行改革，弗过嘸啥作用。到明末农民战争辰光，大部分藩王侪畀人杀脱，少部分窜到南方，到南明辰光当过傀儡皇帝，弗过最终命运侪是死于非命。
滕王阁

**滕王阁**是江西省省会南昌市一座邪气有名个楼阁，莅临赣江。顶顶早个滕王阁，是唐朝辰光修造个，有名个《滕王阁序》就是描写迭个楼宇。弗过，乃朝个滕王阁是1989年重新修造个作品。也是当今南昌旅游个一个重要景点。2014年开始，滕王阁进入扩建工程。
赣江

**赣江**，是长江个一条重要分支，全境流经江西省，江西省个简称**赣**，也因此得名。赣江全长七百多公里，流域面积八万多平方公里。
陆家嘴

**陆家嘴**是一个多义词，侬可能是要寻：

* 陆家嘴，地区名称，位于浦东新区西部，一般讲是陆家嘴路（烂泥渡路至黄浦江边）两边。此地老早是黄浦江边丄一块突出个沙嘴，因明帝国弘治辰光个吴越进士陆深故宅搭祖坟垃拉此地，告咾得名**陆家嘴**。
* 陆家嘴金融贸易区，是中华人民共和国重点关照个开发区。
* 陆家嘴街道，浦东新区下头个一个街道办事处。
* 陆家嘴功能区域，浦东新区老早个六大功能区域之一，乃朝已经撤脱。
雪糕

**雪糕**，是一种来自欧洲个甜品，从近代开始发源，一般性直接食冷藏品，有得甜味刺激搭爽快个感觉。吴越地区个代表性雪糕牌子是光明牌冰砖。北京个八喜也是蠻有名个牌子。

## 参见
* 棒冰
刘少奇

**刘少奇**（1898年11月24号－1969年11月12号），湖南省宁乡人，是中華人民共和國主要個領導人，勒文化大革命辰光畀人迫害死脱。

劉少奇勒1920年代就已經加入中國共產黨。新中國成立過後，成為國家最重要個領導人之一，做過中共中央副主席、中央書記處書記，第一屆全國人民代表大會常務委員會委員長、第二任中華人民共和國主席。文化大革命初期，國家交關多領導人畀人打倒，只靠毛澤東、周恩來等人維持大局。因为搭毛泽东产生矛盾，1968年劉少奇正式畀打倒，林彪成為毛澤東個接班人，搭江青獨攬國家大權。劉少奇最終勒1969年11月12號畀迫害死脫，死個辰光70歲。1980年邓小平、胡耀邦等人幫俚平反。
宫古岛

**宫古岛**（平假名：みやこじま、罗马字母：Miyako-jima）是琉球列岛南面宫古群岛个主要岛屿，也是迭个群岛顶顶大个岛屿，离开冲绳岛大概有300公里。行政区划属于冲绳县宫古岛市。乃朝，整个岛屿个面积有158.87平方公里，周长117.5公里，海拔顶高个场化有114.8米。宫古岛生活人口将近5万，是一个典型个琉球岛屿。
冲绳岛

**冲绳本岛**（日文汉字：沖縄本島，假名：おきなわほんとう），是东亚濒临太平洋个岛链高头个一隻岛屿。乃朝属日本冲绳县管辖，也是冲绳县顶大个、人口顶多个岛屿。此地立在历史丄是独立个琉球王国，先后对大一统个明朝、清朝称臣過，1609年萨摩藩侵略之后，貤对江户幕府称臣。乃朝此地有人口将近140万，還有得三个美军基地。
基隆

**基隆市**（日文：キールンし、繁体字: 基隆市、英語: Keelung）是东亚临海台湾岛高头个一个城市，具体位置立在台北北面，处于台湾岛顶顶北面个场化。此地立在17世纪畀西班牙人看中，修造堡垒，改名福摩萨个圣萨瓦多。成为西属台湾个首府，到清帝国辰光退化成村落。日清战争之后，日本人看中此地，开始修造港口，到20世纪，成为台湾顶顶大个港口。弗过，因为台湾近年经济增长弗灵搭台北市区个扩大，乃朝基隆市已经成为台北个卫星城市哉。
自由民主党（日本）

**自由民主党**（假名：じゆうみんしゅとう)是日本个一个政治团体，为避免混淆，一般称呼伊拉叫**日本自民党**。是第二次世界大战之后日本顶顶大搭顶顶成功个政党。迭个党派是1950年代初，为抵抗日本社会党个崛起，立在美国安排下拿老早个自由党搭民主党合并起来个。囊括老多旧贵族、财阀、官僚集团，是日本保守主义个代表。从1955年开始，自民党立在绝大多数辰光当中一直是执政党（只有1990年代初搭2000年代挨末阶段丧失执政权力）。乃朝个日本首相安倍晋三也是来自自民党。
川菜

**川菜**，是一种料理个特色名称，具体是代指四川地区个风味菜肴。迭个菜系，因为欢喜用辣椒，多放油水出名。味道比较重，得到老多内陆居民个青睐。乃朝，立在中华人民共和国境内，川菜邪气强势。
上海外滩美术馆

**上海外滩美术馆**是一座立在上海市外滩源个美术馆，迭个建筑物，原址是亚洲文会大楼。乃朝，作为一个美术馆开放，有好几层楼，一般展览当代艺术家个作品。
东宁国

**东宁国**，又畀部分学者叫做**台湾明郑时期**，是南明延平王郑成功勒1661年打败荷兰人、攻占台湾以后建立个一隻国家。

东宁国一龙总有四个国主、两个监国。伊拉自称是明朝个藩王，弗过勒永历皇帝畀吴三桂杀脱以后，弗立朱明皇亲做皇帝，实际是一隻独立个政权。许辰光东宁个君主畀西洋人叫做“台湾国王”（King of Formosa）。1683年，东宁个叛将施琅带领满清军队攻占台湾，灭脱东宁。
## 东宁国个君主
#武王郑成功（1661年—1662年在位）
#监国护理郑袭（1662年监国）
#文王郑经（1663年—1681年在位）
#监国王世子郑克𡒉（1681年监国）
#郑克塽（1681年—1683年在位）

## 相关
*南明
*明郑
砍杀都市

**砍杀都市**(英文：GANTZ， 日文假名：ガンツ），是日本漫画家奥浩哉个作品，内容是神秘外星人复制死脱之后个地球人进行生存游戏。因为迭个作品火爆，所以也畀改变成电影搭动画片。
科幻

**科幻**（西文：Ciencia ficción）是对参考科学原理进行幻想个各种作品流派个称呼。科幻作品是伴随工业革命开始发展个。到20世纪开始辰光，已经成为一个有代表性个流派。太空探索搭生物技术深入之后，科幻个题材也更加丰富，内容更加完善。乃朝，世界交关地区侪有科幻文艺作品个粉丝。
福冈市

**福冈市**(日文汉字：福岡市，假名：ふくおかし，拉丁转写：Fukuoka-shi）是东亚东面九州岛上头个一只城市。乃朝归日本福冈县管辖，也是福冈县替九州岛丄顶顶大个一只都市。福冈历史蛮长，古代就是对东亚邻国开放个窗口，中世纪平安时代，京都朝廷立在此地设置太宰府，貤因得面朝博多湾咾，人家一般性习惯叫渠**博多**。
济南市

**济南市**，也叫做**泉城**。是中原地区东端个一个城市。乃朝属中华人民共和国山东省管辖，也是山东省个省会搭顶顶大个城市。济南立在明朝辰光开始成为山东省会，因为此地个泉水出名，代表特产有驴肉火烧。
五花肉

**豬腩**（英文：pork belly），一般叫**五花肉**。是家猪肚皮丄个肉，因得精肉咾壯肉全有，蓋咾擔得来燒菜邪好。種肉立在日本、台湾搭韩国叫**三层肉**。
托马斯·爱迪生

**托马斯·阿尔伐·爱迪生**（，）是美国历史浪顶顶有名个发明家替企业家。生勒美国俄亥俄州米兰镇，来美国新泽西州西奥兰治走脱。渠雖然出身弗大富裕，但靠自家打拼，发明着留声机、电影摄影机、白炽灯搭交关实用物事，拿美国个工业提升到世界顶尖水平。一般性也普遍认为渠是美国精神个代表人物。

## 小辰光
1847年，爱迪生生勒俄亥俄州个米兰，1854年一家门搬到密歇根州个休伦港以后，渠就勒垃伊搭长大。渠是塞缪尔·奥格登·爱迪生（1804年－1896年，生勒新斯科舍省马歇尔镇）搭南希·马修斯·埃利奥特（1810年－1871年，生勒纽约州切南戈县）个第七個也是頂小个兒子。渠拉爺屋裏是荷兰血统，经过新泽西州移民过来个，本来姓拼成“Edeson”。

渠拉太公约翰·爱迪生是個保皇党，1784年打新泽西逃到仔新斯科舍。大概1811年，一家門搬到上加拿大个米德尔塞克斯县，渠拉大大塞缪尔·爱迪生上尉勒垃1812年战争辰光参加第一米德尔塞克斯民兵团。伊拉爷塞缪尔·爱迪生搬到仔安大略省维也纳，后首来因为参加1837年叛乱咾逃到仔俄亥俄。

爱迪生个認字、写字搭算术是渠拉娘教个，渠拉娘原来是個先生。爱迪生只上過几個月个学堂。必过，有個传记作家讲渠从小好奇心老重个咾，大部分知识是渠自家看书学来个。小辰光渠就蛮相信科技个，经常性畔勒屋里向好几個钟头个实验。

爱迪生12岁开始听力出问题哉。耳朵聋个原因有人讲是渠小时候生猩红热搭中耳炎反复发作，朆好好交看过。后首来渠编仔交关花头经讲自家为啥体耳朵聋。渠个一隻耳朵完全听弗见，另外一隻耳朵也基本丄听弗見。听讲爱迪生听音乐个辰光会得用牙齿咬住钢琴或者留声机个木头，通过头骨来感受声波。年纪大哉以后，爱迪生认为耳聋讓渠愈發专注，弗容易分心。现代历史学家咾医生猜测渠可能有注意力缺陷多动症。

## 参考
亨利·福特

**亨利·福特**(英文：Henry Ford，1863年7月30号－1947年4月7号）是20世开始辰光美国顶顶有名个企业家。伊是第一个拿流水线生产投入到汽车生产过程当中个人物。因为伊个决策，让福特汽车公司成为市场领先者，并让美国人接受汽车成为日常生活一部分。
海明威

**呕内死脱·繆乐·海明威**（英文：Ernest Miller Hemingway，1899年7月21号－1961年7月2号）是美国20世纪上半期有名个左翼作家搭记者。渠参加过歇西班牙内战，外加後頭长期充当克格勃个编外间谍。渠个左翼思想咾，得到交关文人个拥护。弗过渠私生活混乱，精神狂躁，到末腳自杀死脱哉。
杜伊斯堡

**杜伊斯堡**是欧洲大陆西北面个一个城市，离欧洲大河莱茵河弗是老远。迭个城市，属于德国北莱茵威斯特法伦州管辖，是迭个州第五大城市。杜伊斯堡有德国西部顶顶多个回教穆斯林人口，城市到处侪有包头巾留大胡子个面孔。
巴巴里海贼

**巴巴里海贼**(英文：Barbary pirates，西文：Piratería berberisca）也好叫做**柏柏厄海贼**或者**奥斯曼海贼**。是17世纪开始用马格里不沿海作为自家根据地，立在地中海搭大西洋沿岸抢劫欧洲商船个海贼集团。迭个群体弗仅抢劫海面高头个西班牙、葡萄牙、英国搭法国商船，拿捉到个女性强奸并贩卖为奴隶，并阉割男子。同时有辰光还直接立在伊比利亚半岛、爱尔兰岛或者西西里岛登陆劫掠当地个村庄。带来邪气巨大个破坏，也是阿拉伯奴隶贸易个中坚骨干力量。19世纪初，新建立个美国因为商业问题，对巴巴里海贼开战。逼迫地方签署弗侵犯美国个条约，到1830年代，法国出兵北非，拿巴巴里海贼个老巢做脱，个能，才解决迭个南欧老百姓个噩梦。
滷肉飯

** 滷肉飯**（ló͘-bah-pn̄g），是臺灣个一種特色料理，主要原料是豬肉。迭隻菜肴是用濃烈个湯汁噴在肉類上頭，調出著特别个味道，再淘在米饭丄一淘喫，味道邪㜺。
韩国泡菜

**韩国泡菜**，也好叫做**朝鲜泡菜**（韓文：김치），是朝鲜半岛搭延边市朝鲜族社群当中流行个一种日常食品。一般作为下饭菜，搭米饭一道使用。韩国泡菜味道酸辣，弗过弗油腻，蛮爽口。乃朝立在蛮多东亚城市个韩国料理店铺当中，侪有提供。
爱尔兰岛

**爱尔兰岛**（英文：Ireland，爱文：Éire），一般也直接好叫做**爱尔兰**，是一个立在欧洲西北部面海当中个岛屿，假使用面积来排列，爱尔兰岛是欧洲第三大岛。乃朝，大部分爱尔兰岛区域侪属于爱尔兰共和国领土，弗过东北面个北爱尔兰地区，主权还立在英国手里向。
大越羅平國

光啟二年(886年)，董昌接納部將錢鏐个提議，率主力全軍渡過錢塘江，徹底擊潰劉漢宏，奪得越州，平定浙東，擔杭州搭杭州刺史職位讓撥錢鏐。董昌經常向朝廷大量進貢，故一路撥加封爲檢校太尉、同中書門下平章事等職，進爵隴西郡王。

唐僖宗乾符二年(875年)，王郢嘞浙西起兵反唐，董昌組織民團軍抵禦，戰後以功升爲石鏡鎮將，建立起自介个軍隊。乾符六年(879年)，率軍抵抗黃巢，保全杭州，撥高駢推薦爲杭州刺史，中和三年(883年)，董昌發兵入據杭州，從鎮海軍節度使周寶手中奪得統治權，同浙東觀察使劉漢宏展開對全浙个爭奪。886年，董昌坐大，擊敗脫義勝軍節度使劉漢宏，並攫取其位元，還撥朝廷加封同中書門下平章事，晉爵隴西郡王。893年，董昌向朝廷求封自介爲越王，弗曾忖撥唐昭宗拒絕。
   
唐昭宗乾寧二年(895年)二月初三，在越州稱帝，國號“大越羅平國”，年號順天，並制詔敕封百官。
 
董封錢鏐爲兩浙都指揮使，錢反倒勸其去帝號，曰：“與其閉門作天子，與九族、百姓俱陷塗炭，豈若開門作節度使”。董弗聽，錢遂起兵討伐之。董求救於楊行密，但錢弗顧蘇州撥攻佔，攻破越州城池。董率軍嘞內城固守，錢遂僞造朝廷詔書，令其投降。董中計投降，後嘞押往杭州途中自殺（貤有得話被殺）。
无敌舰队

**顶好运个无敌舰队**(西文：Grande y Felicísima Armada）是英西战争当中，西班牙国王费利佩二世为攻击大不列颠岛个英格兰王国本土，命令组织个一只巨型海上武装力量。迭个舰队从1586年开始筹集。弗过运道弗大灵光，立在出发前，主帅死脱。立在英吉利海峡初战失败之后又遇到大风暴。最后多数舰船畀风暴刮沉。英格兰避免受到西班牙陆军登陆。迭个事体，立在后势来个英国历史学家当中吹成所谓个西班牙衰落起点。但事实浪，即便立在英西战争之后个战争中，西班牙依然完全占据上风。英格兰只好立在1604年签署有利西班牙个条约。弗过无敌舰队个失败也标志西班牙对北海地区制海权争夺个退出。为日后控制西属尼德兰个隐患埋下伏笔。
长崎市

**长崎市**(日文:長崎市,假名:ながさきし)是东亚九州岛西面个一个城市，乃朝属日本国管辖。也是长崎县个首府搭顶顶大个城市。长期立在江户幕府辰光是日本唯一对外通商个口岸，所以，有蛮浓郁个异国风情。立在第二次世界大战晏末阶段，此地遭到美国个原子弹攻击，死脱交关人。也是世界浪唯二畀核武器攻击过个城市。
佐世保市

**佐世保市**（假名：させぼし），是东亚九州岛西面个一个城市。乃朝属日本九州地方长崎县管辖。也是长崎县境内除脱长崎市之外，第二大城市。佐世保个历史弗是老长。是明治维新之后发展起来个军港。到第二次世界大战结束之后，此地也成为美国海军第七舰队个停泊港口之一。佐世保郊区有大型仿荷兰建筑乐园豪斯登堡，个能，也让此地成为一个旅游热门场化。
北九州市

**北九州市**(假名：きたきゅうしゅうし)是东亚九州岛高头个一个城市。乃朝属日本九州地方福冈县管辖。也是福冈县境内，除脱首府福冈市之外第二大城市。此地立在明治维新之后，因为搞工业发展起来，到第二次世界大战之后，拿老早个小仓市搭周边城市合并，成为人口超过1百万个北九州市。弗过，因为日本近年重工业萎靡，此地个经济年脚也弗大好过。交关人口外流，个当中，弗少人直接去隔壁个福冈市哉。
川崎市

**川崎市**（假名：かわさきし）是东亚本州岛中东部关东平原高头个一个城市。乃朝属日本神奈川县管辖。迭个城市，是伊北面东京都个卫星城，因为挨牢东京，所以通勤人口邪气多。造成此地人口集聚逐年升高。乃朝，已经有140万人口，是日本个政令制定都市之一。按照人口规模，已经搭京都市差弗多哉。弗过因为是卫星城，除脱有名个川崎火锅之外，魅力有限。
宫崎市

**宫崎市**（假名：みやざきし）是一座立在东亚九州岛东面个城市。乃朝属日本国九州地方管辖，也是宫崎县个首府搭迭个县顶顶大个城市。乃朝，宫崎市有人口40万，是九州岛浪第七大城市。1998年，畀指定为中核市。宫崎市也是名演员堺雅人个老家。
阿莱斯·齐泼拿斯

**阿莱斯·齐泼拿斯**（希腊文：Αλέξης Τσίπρας，1974年7月28号- ）是希腊极左翼政客，公开无神论分子。乃朝是希腊总理，伊上台之前吹牛皮讲要退出欧元区并且停止希腊从2010年开始个财政紧缩策略。弗过，上台之后，处处碰壁，乃朝完全听国际货币基金组织替欧盟个言语，裁剪希腊个福利。搭自家个前任嘸两样哉。迭个做法，也畀交关当初投票把伊个左派当做是叛变。2016年3月开始，希腊左翼举行全国大罢工，反对迭个**齐泼拿斯**。
拉各鲁尼亚

**拉各鲁尼亚**（西文：La Coruñ，加利西亚文：A Coruña）是欧洲西南面伊比利亚半岛西北角个一个城市。乃朝属西班牙加利西亚大区管辖。同时也是加利西亚大区顶顶大个城市替区域首府。迭个城市老早开始就是西班牙重要个海港。
熊本市

**熊本市**（假名：くまもとし）是东亚九州岛中部个一个城市。乃朝属日本九州地方熊本县管辖。也是县域内顶顶大个城市搭熊本县首府。因为立在九州中南部第一大都市个地位，畀确定为政令指定都市。熊本市历史浪当过加藤清正个封地，后势来，江户幕府又拿此地交给细川氏。加藤清正修造个熊本城成为城市个象征，也是日本国宝之一。乃朝，此地个吉祥物熊本熊也是邪气有名。2016年4月14号，熊本县境内发生地震，熊本市也受影响，熊本城有七个地方发生塌方，乃朝正在抢修，已经暂停对外个开放。一些立在当地个外国游人也陆续回国。
大分市

**大分市**（假名：おおいたし），是东亚九州岛东北面个一个城市。乃朝属日本九州地方大分县管辖。也是县域内顶顶大个城市。有人口47万，畀确定为中核市。大分立在历史浪是大友氏个根据地。有名个天主教大名大友宗麟辰光，以大分为中心，统治三分之两个九州。
下关市

**下关市**(日文汉字：下関市，假名：しものせきし）是东亚本州岛顶顶西面个一个城市。乃朝属日本山口县管辖。有30万人口，是迭个县顶顶大个城市，并伪劣中核市。下关市个对过就是九州岛，本州搭九州个分界——关门海峡就立在下关南面。立在城市西面，就好直接进入对马海峡。所以，此地也是日本邪气重要个战略港口。日清战争之后，李鸿章就到此地，搭日本个伊藤博文谈判。下榻春帆楼。
春帆楼

**春帆楼**(假名：しゅんぱんろう)是日本山口县下关市个一个历史古迹。此地立在源平合战后，成为祭祀安德天皇个赤間神宮范围内。到明治维新之后，成为一座医院。到1888年，经过伊藤博文授权，开始以伊个名义经营料理。1895年，日清战争失败个清帝国大臣李鸿章到此地搭伊藤博文等日本高层进行谈判。最后，立在此地签署马关条约。
山口市

**山口市**(假名：やまぐちし)是东亚本州岛顶顶西面个一个城市。乃朝属日本中国地方山口县管辖。也是迭个县个首府搭下关市之后第二大城市。有人口将近20万。立在历史浪，此地长期作为大内氏个居城，孕育带有京都风格个山口文化。
濟州市

**济州市**(韩文：제주시，罗马字转写：Jeju-si）是东亚济州岛高头个一个城市。也是济州岛浪顶顶大个聚落。乃朝属大韩民国济州特别自治道管辖。也是济州特别自治道个道厅所在地。济州是一个有名个观光城市。
温州市

**温州市**（吴语温州话：ʔy33-11 tɕiɤu33-32，敎會羅馬字：Üe-tsiu）是东亚濒临东海个一个城市。属吴越地区。乃朝属中华人民共和国浙江省管辖，是一个地级市。温州是有名个侨乡，近年经济发展邪气闹忙，乃朝市区人口已经超过300万，是浙江沿海个一大城市。温州大搭周边个台州、丽水有相近文化，一般也有瓯越个称呼。
大内氏

**大内氏**(假名：おおうちし)是一个日本氏族。本姓叫**多多良氏**(多々良氏)。祖先是百济国聖明王第三王子个后代。从镰仓时代开始，世袭周防国守护大名。到室町幕府中期，兼并长门国、石见国、丰前国等地，成为西日本顶顶大个贵族大名。到1551年，末代家督大内义隆畀下臣陶隆房逼死，大内氏灭亡。大内氏个家纹是「大内菱」。
大内义隆

**大内义隆**(日文：大内義隆，假名：おおうち よしたか，1507年12月18号-1551年9月30号）是日本战国时代，西日本个大名。伊个爸爸是裹挟幕府将军上洛个大内义兴。大内义隆接任家督个辰光，大内氏国力邪气强大，拥有日本西面六个[国个守护权柄，搭出云国个尼子氏对抗。弗过，大内义隆对文化个兴趣比对军事更加大，沉迷艺术，导致大内氏慢慢衰落，又因为弗信任武将，信任文官，引发家臣弗满，最后，竟导致自家个大将陶隆房叛变，逼死自家，个能，大内氏也就名存实亡哉。
汕头

**汕头市**(Swatow）是东亚南面，靠近东南亚个一个城市。此地是潮汕文化个重镇，也是有名个侨乡。乃朝属中华人民共和国广东省管辖。市区人口300万。汕头虽然立在广东，弗过文化高头搭闽南邪气类似。
秋收暴动

**秋收暴动**，也好叫做**秋收起义**，是1927年9月，中国共产党指派毛泽东立在湖南发动个一场工农暴力事件。因为统筹弗成功，内部有矛盾，暴动老快失败。之后毛泽东拿部队带到井冈山，开辟革命根据地。
星星之火，可以燎原

**星星之火可以燎原**是一句中国惯用语，源头是《尚書．盤庚》当中个「若火之燎于原，不可向迩，其犹可扑灭。」，1930年，毛泽东以此为题，写过一篇有名个政治分析文章，认为中国共产党一定好取得革命战争个胜利。
中苏交恶

**中苏交恶**（俄文：Советско-китайский раскол）是冷战当中，中华人民共和国搭苏联之间，因为意识形态搭实际利益矛盾，引发个一系列冲突，迭个冲突，也让两个社会主义阵营个大国，长期敌对。
长株潭都圈

**长株潭都市圈**是中华人民共和国湖南省个长沙、株洲、湘潭三个城市组成个城市群，迭三个城市，距离相近，文化习俗基本类似。株洲搭湘潭立在历史浪就是长沙府个管辖范围之内。乃朝，三个城市个市区常住人口占湖南省个第1、3、4位，并集中老多资源，学堂，拥有发展都市圈个优势。
德累斯顿

**德累斯顿**（德文：Dresden）是欧洲大陆中部个一个城市，历史上历来是萨克森地区个中心。先后充当过萨克森选侯国搭萨克森王国个首府。乃朝，是萨克森州个首府。迭个城市立在17世纪文化邪气发达，有**[[易北河]]浪翡冷翠**个美誉。到19世纪开始，成为德国东部一个工业中心。1945年2月，遭到二战盟军个大轰炸，城市古迹损毁严重。冷战辰光，德累斯顿成为东德一部分，冷战结束后，德国统一，德累斯顿也成为东德少数发展比较快个城市。乃朝，有人口将近60万，2014年年底开始个右翼民粹运动PEIGDA，也以德累斯顿作为伊拉个中心。
莱比锡

**莱比锡**（德文：Leipzig）是欧洲大陆中部一座城市，乃朝属德国萨克森州管辖，有人口54万。也是迭个州境内除脱州府德累斯顿之外个第二大城市。立在历史浪，莱比锡因为自家个文化艺术著名。1813年，立在此地爆发有名个莱比锡战役，宣告拿破仑霸权终结。
地级市

**地级市**，是中华人民共和国独有个一种行政区划，排在省个后头，是第二級个行政区划，之所以叫地级市，是因为迭个城市登记，搭“地区”相同。属于地级行政区个一类。
港口城

**港口城**（英文：Portsmouth），一般也音译成**朴茨茅斯**，是一座立在欧洲大不列颠岛南面沿海个城市。迭个城市是12世纪开始作为英格兰海军基地，（后势来个英国皇家海军基地）修造个。几百年来，侪是皇家海军个驻地。乃朝，港口城有人口20多万，因为历史搭海岸线个关系，此地也是有名个旅游目的地。
纽伦堡

**纽伦堡**(德文：Nuremberg）是欧洲大陆中部个一座城市，乃朝属德国巴伐利亚州管辖，也是迭个州除脱州府慕尼黑之外第二大城市，有人口将近60万。纽伦堡立在中世纪拥有老高个地位，城内也保留交关中世纪建筑物。立在纳粹德国辰光，纽伦堡成为纳粹进行集会个场化。为此，纳粹专门修造纽伦堡纳粹体育场进行阅兵。1946年开始，二战盟军对纳粹战犯进行个审判，也立在此地举行，所以，也叫做纽伦堡审判。之外，此地也是有名个体育用品生产商阿迪达牌个总部所在。


Nuernberg-Burg-16-Hof-2005-gje.jpg
Nuernberg-08-Tiergaertnertorturm-2006-gje.jpg
Nuernberg-24-Maxbruecke-St Lorenz-2006-gje.jpg
Nuernberg-Weissgerbergasse-24-Nr 26-2005-gje.jpg
Nuernberg-Ehekarussell-20-2005-gje.jpg
Nuernberg-Ehekarussell-22-2005-gje.jpg
Nuernberg-Kongresshalle-14-aussen-2005-gje.jpg
Nuernberg-Johannisfriedhof-06-Graeber-1987-gje.jpg
科比·拜恩托

**科比·拜恩托**（，）是美国篮球巨星，立在NBA联盟当中叱咤风云，拿著过5趟NBA总冠军，2趟总冠军MVP，1趟年度MVP，外加18趟选入NBA全明星赛。科比职业生涯只效力洛杉矶湖人队。2016年4月14号，科比正式退役。

## 名字
科比个名号**KOBE**在美国黑人裏向是弗大常見个，隻名字，是伊拉爺孃看到日本餐厅个神户牛排辰光，突发奇想决定个，因得神户个罗马字转写是'KOBE'咾，科比因此得名。